02017R0373 — DA — 22.12.2022 — 006.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESFORORDNING (EU) 2017/373 af 1. marts 2017 om fastsættelse af fælles krav til udøvere af lufttrafikstyrings- og luftfartstjenester og andre lufttrafikstyringsnetfunktioner og tilsynet med disse udøvere, om ophævelse af forordning (EF) nr. 482/2008, gennemførelsesforordning (EU) nr. 1034/2011 og (EU) nr. 1035/2011 samt forordning (EU) 2016/1377 og om ændring af forordning (EU) nr. 677/2011 (EØS-relevant tekst) (EUT L 062 af 8.3.2017, s. 1)

Ændret ved:





Berigtiget ved:









▼B

KOMMISSIONENS GENNEMFØRELSESFORORDNING (EU) 2017/373

af 1. marts 2017

om fastsættelse af fælles krav til udøvere af lufttrafikstyrings- og luftfartstjenester og andre lufttrafikstyringsnetfunktioner og tilsynet med disse udøvere, om ophævelse af forordning (EF) nr. 482/2008, gennemførelsesforordning (EU) nr. 1034/2011 og (EU) nr. 1035/2011 samt forordning (EU) 2016/1377 og om ændring af forordning (EU) nr. 677/2011

(EØS-relevant tekst)







▼M1

Artikel 1

Genstand

Ved denne forordning fastsættes der fælles krav til:

a) udøvelse af lufttrafikstyrings- og luftfartstjenester (»ATM/ANS«) for den almene lufttrafik, navnlig for de juridiske eller fysiske personer, der udøver disse tjenester og funktioner

b) de kompetente myndigheder og kvalificerede organer, som handler på deres vegne, og som varetager certificerings-, tilsyns- og håndhævelsesopgaver for de tjenester, der er omhandlet i litra a)

c) regler og procedurer for udformningen af luftrumsstrukturer.

▼B

Artikel 2

Definitioner

Ved anvendelsen af denne forordning finder definitionerne i bilag I og nedennævnte definitioner anvendelse:

1) definitionerne i artikel 2 i forordning (EF) nr. 549/2004 og artikel 3 i forordning (EF) nr. 216/2008 med undtagelse af definitionen af »certifikat« i artikel 2, nr. 15), i forordning (EF) nr. 549/2004

▼M1

2) »ATM/ANS-udøver«: enhver juridisk eller fysisk person, der udøver de ATM/ANS-funktioner, som er defineret i artikel 3, nr. 5), i forordning (EU) 2018/1139, enten enkeltvis eller samlet, for den almene lufttrafik

▼B

3) »netadministrator«: organ oprettet i overensstemmelse med artikel 6 i forordning (EF) nr. 551/2004 til at udføre de opgaver, der beskrives i den nævnte artikel og i artikel 3 og 4 i forordning (EU) nr. 677/2011

4) »fælleseuropæisk tjeneste«: en aktivitet, som er udformet og oprettet for brugere i de fleste eller alle medlemsstater, og som også kan række ud over luftrummet over det område, hvor traktaten finder anvendelse

5) »datatjenesteudbyder (DAT-udbyder)«: en organisation, der er: a) type 1 DAT-udbyder, der bearbejder luftfartsdata til brug om bord på luftfartøjer og udbyder en luftfartsdatabase, der opfylder DQR under kontrollerede forhold, i tilfælde hvor der ikke er fastslået kompatibilitet med tilsvarende ombordværende applikation/udstyr b) type 2 DAT-udbyder, der bearbejder luftfartsdata og udbyder en luftfartsdatabase til brug i certificerede softwareapplikationer og udstyr til luftfartøjer, der opfylder DQR, i tilfælde hvor der er fastslået kompatibilitet med den pågældende applikation eller det pågældende udstyr.

▼M1

6) »udformning af luftrumsstrukturer«: en proces, hvormed det sikres, at luftrumsstrukturerne er korrekt udformet, overvåget og valideret, inden de ibrugtages og anvendes af luftfartøjer

7) »ACAS« (Airborne Collision Avoidance System): et i luftfartøjet installeret system, som, baseret på signaler, der opererer uafhængigt af jordudstyr, fra en SSR-transponder (sekundær overvågningsradar) rådgiver piloten om potentielt konfliktende luftfartøjer, som er udstyret med SSR-transponder

8) »enhed, der frembringer luftfartsdata og luftfartsinformation«: enhver offentlig eller privat enhed med ansvar for at frembringe luftfartsdata og luftfartsinformation, der anvendes som kilde til luftfartsinformationsprodukter og -tjenester. Disse enheder omfatter ikke ATM/ANS-udøvere som omhandlet i nærværende forordnings artikel 2, nr. 2), og flyvepladser som fastlagt i artikel 2, stk. 1, litra e), i forordning (EU) 2018/1139.

▼B

Artikel 3

▼M1

Udøvelse af ATM/ANS og udformning af luftrumsstrukturer

1. Medlemsstaterne sørger for, at de relevante ATM/ANS udøves, og luftrumsstrukturer udformes i henhold til denne forordning og på en måde, der fremmer den almene lufttrafik og samtidig inddrager flyvesikkerhedsmæssige hensyn, trafikbehov og miljøpåvirkninger.

▼B

2. Når medlemsstaterne vedtager yderligere bestemmelser, der supplerer denne forordning, om anliggender, som i henhold til denne forordning overlades til medlemsstaterne, skal sådanne bestemmelser følge standarder og anbefalet praksis, der er fastsat i Chicago-konventionen. Når bestemmelserne i Chicago-konventionens artikel 38 tages i anvendelse, skal medlemsstaterne ud over at underrette Organisationen for International Civil Luftfart også underrette Det Europæiske Luftfartssikkerhedsagentur (»agenturet«) herom sammen med en behørig begrundelse senest to måneder efter, at disse supplerende bestemmelser er blevet vedtaget.

3. Medlemsstaterne offentliggør i overensstemmelse med Chicago-konventionen, disse yderligere bestemmelser, i deres AIP (luftfartsinformationspublikationen).

4. En medlemsstat, som beslutter, at udøvelsen af visse bestemte lufttrafiktjenester skal tilrettelægges i en konkurrencemæssig sammenhæng, skal træffe alle egnede foranstaltninger til at sikre, at udøverne af disse tjenester hverken optræder på en måde, som har til formål eller til følge at forhindre, begrænse eller fordreje konkurrencen, eller optræder på en måde, som i henhold til gældende EU-ret og national ret udgør et misbrug af en dominerende stilling.

▼M1

5. Medlemsstaterne sikrer, at: a) enheder, der frembringer luftfartsdata eller luftfartsinformation, opfylder de krav, der er fastsat i: i) bilag III, punkt ATM/ANS.OR.A.085, bortset fra de krav, der er omhandlet i litra c), d), f), nr. 1) og litra i) ii) bilag III, punkt ATM/ANS.OR.A.090 b) luftfartsdata og luftfartsinformation frembringes, behandles og overføres af tilstrækkeligt uddannede, kompetente og bemyndigede medarbejdere. Hvis luftfartsdata eller luftfartsinformation er tiltænkt anvendelse med henblik på IFR- eller specielle VFR-flyvninger, finder kravene i første afsnit, litra a) og b), anvendelse på alle enheder, som frembringer sådanne data og oplysninger.

6. Fastslås det, at lufttrafiktjenesterne skal udøves i særlige dele af luftrummet eller på særlige flyvepladser, sørger medlemsstaterne for, at disse dele af luftrummet eller de pågældende flyvepladser specificeres i forhold til de lufttrafiktjenester, der skal udøves.

7. Medlemsstaterne sikrer, at der er etableret passende ordninger mellem de relevante ATM/ANS-udøvere og luftfartøjsoperatører med henblik på en tilstrækkelig koordinering af de udøvede aktiviteter og tjenester samt udveksling af relevante data og oplysninger.

8. Medlemsstaterne udpeger de personer eller organisationer, der er ansvarlige for udformning af luftrumsstrukturer, og sikrer, at de nævnte personer eller organisationer anvender de krav, der er fastsat i tillæg 1 til bilag XI (del-FPD).

9. Medlemsstaterne sikrer, at der foretages vedligeholdelse og periodisk gennemgang af flyveprocedurerne for flyvepladser og luftrum, der hører ind under deres myndighed. Til formålet udpeger medlemsstaterne de personer eller organisationer, der har ansvaret for disse opgaver, og sikrer, at de omhandlede personer eller organisationer opfylder kravene i artikel 6, litra a) og k).

Artikel 3a

Fastlæggelse af behovet for udøvelse af lufttrafiktjenester

1. Medlemsstaterne fastlægger, hvorvidt der er behov for at udøve lufttrafiktjenester, under hensyntagen til alle følgende faktorer: a) de pågældende typer af lufttrafik b) tætheden af lufttrafikken c) vejrforholdene d) andre relevante faktorer i tilknytning til de målsætninger for lufttrafiktjenester, der er fastlagt i punkt ATS.TR.100 i bilag IV.

2. Ved fastlæggelsen af behovet for udøvelse af lufttrafiktjenester tager medlemsstaterne ikke hensyn til, om luftfartøjer medbringer ACAS.

Artikel 3b

Koordinering mellem militære enheder og lufttrafiktjenesteudøvere

Uden at det berører artikel 6 i forordning (EF) nr. 2150/2005, indfører medlemsstaterne særlige procedurer, således at:

a) lufttrafiktjenesteudøvere underrettes, hvis en militær enhed observerer, at et luftfartøj, som er eller kan være et civilt luftfartøj, nærmer sig eller er fløjet ind i et område, hvor interception kan blive påkrævet

b) Lufttrafiktjenesteudøveren skal i tæt samarbejde med den militære enhed bekræfte luftfartøjets identitet og give det den navigationsvejledning, der er nødvendig for at forebygge behovet for interception af luftfartøjet.

Artikel 3c

Koordinering af flyveoperationer, der kan være til fare for den civile luftfart

1. Medlemsstaterne sikrer, at operationer, der kan være til fare for civile luftfartøjer over deres område, koordineres, også over åbent hav, hvis den kompetente myndighed i henhold til en regional ICAO-luftfartsaftale har accepteret ansvaret for at udøve lufttrafiktjenester inden for det pågældende luftrum. Koordineringen skal foretages i rette tid til, at oplysninger om disse aktiviteter kan bekendtgøres rettidigt.

2. Medlemsstaterne indfører ordninger for bekendtgørelse af oplysninger om de aktiviteter, der er omhandlet i stk. 1.

Artikel 3d

Nødfrekvens med meget høj frekvens (VHF)

1. Uanset stk. 2 sikrer medlemsstaterne, at VHF-nødfrekvensen (121,500 MHz) kun anvendes i reelle nødsituationer som specificeret i punkt ATS.OR.405, litra a), i bilag IV.

2. Medlemsstaterne må undtagelsesvis tillade brug af VHF-nødfrekvensen, der er nævnt i stk. 1, til andre formål end dem, der er specificeret i punkt ATS.OR.405, litra a), i bilag IV, hvis formålene er begrænset til det omfang, der er nødvendigt for at nå deres mål, og for at reducere påvirkningen af luftfartøjer i nødsituationer og lufttrafiktjenesteenheders operationer.

▼B

Artikel 4

Kompetent myndighed for certificering, tilsyn og håndhævelse

1. Den kompetente myndighed, der er ansvarlig for at udstede certifikater til tjenesteudøvere, bekræfte modtagelsen af erklæringer afgivet af flyveinformationstjenester som omhandlet i artikel 7, når dette er relevant, og for tilsyn og håndhævelse i forbindelse med tjenesteudøvere, skal være den nationale tilsynsmyndighed, jf. artikel 4 i forordning (EF) nr. 549/2004, i den medlemsstat, hvor den juridiske eller fysiske person, der ansøger om certifikatet eller afgiver erklæringen, har sit hovedaktivitetssted eller eventuelt sit hjemsted, medmindre agenturet er den kompetente myndighed i medfør af artikel 22a i forordning (EF) nr. 216/2008.

Med henblik på denne forordning skal datatjenesteudbydere og netadministratoren anses for fælleseuropæiske tjenesteudøvere, for hvilke agenturet er den kompetente myndighed i henhold til artikel 22a, litra c), i forordning (EF) nr. 216/2008.

2. De kompetente myndigheder, der er omhandlet i stk. 1, skal overholde de væsentlige krav i bilag II.

3. Er en af de pågældende tjenesteudøvere en organisation, for hvilken agenturet er den kompetente myndighed, skal de berørte medlemsstaters kompetente myndigheder koordinere med agenturet for at sikre, at kravene i punkt ATM/ANS.AR.A.005, litra b), nr. 1), 2) og 3), i bilag II er opfyldt, henholdsvis når: a) tjenesteudøvere udøver tjenester inden for funktionelle luftrumsblokke, som strækker sig over luftrum, der hører ind under mere end én medlemsstats ansvarsområde, jf. artikel 2, stk. 3, i forordning (EF) nr. 550/2004 b) tjenesteudøvere udøver luftfartstjenester på tværs af landegrænser, jf. artikel 2, stk. 5, i forordning (EF) nr. 550/2004.

4. Har en medlemsstat udnævnt eller oprettet mere end én kompetent myndighed i henhold til artikel 4 i forordning (EF) nr. 549/2004 eller som omhandlet i artikel 2, stk. 3 til 6, i forordning (EF) nr. 550/2004, til at varetage certificerings-, tilsyns- og håndhævelsesopgaver efter denne forordning, skal den sikre, at disse myndigheders kompetenceområder er klart afgrænset — navnlig med hensyn til ansvarsområder og geografisk afgrænsning og luftrum. Disse myndigheder skal i så fald etablere en indbyrdes koordinering på grundlag af skriftlige ordninger, således at tilsyn og håndhævelse sikres på effektiv vis for alle tjenesteudøvere, som myndighederne har udstedt certifikater til, eller som har afgivet erklæringer til myndighederne, hvor det er relevant.

5. De kompetente myndigheder skal ved udøvelsen af deres certificerings-, tilsyns- og håndhævelsesopgaver efter denne forordning være uafhængige af enhver tjenesteudøver. Denne uafhængighed skal sikres ved en passende adskillelse mellem de kompetente myndigheder og tjenesteudøverne, i det mindste på det funktionelle plan. Medlemsstaterne sørger i den forbindelse for, at de kompetente myndigheder udøver deres beføjelser på en uvildig og gennemskuelig måde.

6. Medlemsstaterne, og Kommissionen når agenturet er den kompetente myndighed, sørger for, at deres kompetente myndigheder ikke tillader deres personale at medvirke i varetagelsen af den pågældende myndigheds certificerings-, tilsyns- og håndhævelsesopgaver efter denne forordning, hvis der er tegn på, at en sådan medvirken direkte eller indirekte kan give anledning til interessekonflikter, navnlig med hensyn til familiemæssige eller økonomiske interesser.

7. Agenturet skal føre en database med kontaktoplysninger for de kompetente myndigheder, der er omhandlet i stk. 1. Til dette formål skal medlemsstaterne underrette agenturet om navn og adresse på deres kompetente myndighed eller myndigheder og om eventuelle senere ændringer heraf.

8. Medlemsstaterne, og Kommissionen når agenturet er den kompetente myndighed, skal fastlægge, hvilke ressourcer og hvilken kapacitet de kompetente myndigheder har behov for for at kunne varetage deres opgaver, jf. artikel 4, stk. 4, i forordning (EF) nr. 549/2004 og artikel 22a i forordning (EF) nr. 216/2008, idet der tages hensyn til alle relevante faktorer og herunder en vurdering, som de pågældende kompetente myndigheder foretager for at fastlægge de ressourcer, der er nødvendige for at varetage deres opgaver efter denne forordning.

Artikel 5

Beføjelser, der tillægges den i artikel 4 nævnte kompetente myndighed

1. De kompetente myndigheder skal i det omfang, der er nødvendigt, for at de kan varetage deres certificerings-, tilsyns- og håndhævelsesopgaver efter denne forordning, have beføjelse til at: a) pålægge tjenesteudøvere, der er underlagt deres tilsyn, at forelægge alle nødvendige oplysninger b) pålægge enhver repræsentant, leder eller andet medlem af personalet hos de pågældende tjenesteudøvere at afgive mundtlige redegørelser om alle kendsgerninger, dokumenter, genstande, procedurer eller andre spørgsmål af relevans for tilsynet med tjenesteudøveren c) få adgang til alle lokaler og områder, herunder driftssteder, og disse tjenesteudøveres transportmidler d) undersøge og tage kopier eller udskrifter af ethvert dokument eller enhver form for registreringer og data, som er i de pågældende tjenesteudøveres besiddelse, eller som de har adgang til, uanset hvilket medium oplysningerne er lagret på. e) udføre audit, vurderinger, efterforskninger og inspektioner af de pågældende tjenesteudøvere.

2. De kompetente myndigheder skal, når det er nødvendigt, for at de kan varetage deres certificerings-, tilsyns- og håndhævelsesopgaver efter denne forordning, ligeledes bemyndiges til at udøve de beføjelser, som er fastsat i stk. 1, over for organisationer, med hvilke der er indgået en kontrakt, og som er underlagt tjenesteudøverens tilsyn som nævnt i punkt ATM/ANS.OR.B.015 i bilag III.

3. Beføjelserne, jf. stk. 1 og 2, skal udøves i overensstemmelse med den nationale lovgivning i den medlemsstat, i hvilken de pågældende aktiviteter finder sted, under behørig hensyntagen til behovet for at sikre en effektiv udøvelse af disse beføjelser samt den berørte tjenesteudøvers og tredjemands rettigheder og legitime interesser og i overensstemmelse med proportionalitetsprincippet. Hvis der i henhold til den gældende nationale lovgivning kræves en forhåndstilladelse fra medlemsstatens retsmyndighed til få adgang til lokaler, områder og transportmidler som omhandlet i stk. 1, litra c), udøves de tilknyttede beføjelser først, når en sådan forhåndstilladelse er indhentet.

Ved udøvelsen af de i stk. 1 og 2 fastlagte beføjelser skal den kompetente myndighed sikre, at dens personale og i givet fald enhver anden ekspert, der deltager i de pågældende aktiviteter, er behørigt bemyndiget.

4. De kompetente myndigheder skal træffe eller iværksætte enhver egnet håndhævelsesforanstaltning, der er nødvendig for at sikre, at de tjenesteudøvere, som myndighederne har udstedt certifikater til, eller som har afgivet erklæringer til myndighederne, når det er relevant, overholder og fortsætter med at overholde kravene i denne forordning.

Artikel 6

Tjenesteudøvere

Tjenesteudøvere skal tildeles et certifikat og have ret til at udøve de rettigheder, der tildeles i certifikatet, hvis de foruden de krav, der er omhandlet i artikel 8b, stk. 1, i forordning (EF) nr. 216/2008, overholder og fortsætter med at overholde følgende krav:

a) kravene i bilag III (Del-ATM/ANS.OR), subpart A og B, og i bilag XIII (Del-PERS) for alle tjenesteudøvere

b) foruden kravene i litra a) gælder kravene i bilag III (Del-ATM/ANS.OR), Subpart C, for andre tjenesteudøvere end udøvere af lufttrafiktjenester

c) foruden kravene i litra a) gælder kravene i bilag III (Del-ATM/ANS.OR), Subpart D, for udøvere af luftfartstjenester, udøvere af lufttrafikregulering og netadministratoren

▼M1

d) foruden kravene i litra a) og c) gælder kravene i bilag IV (del-ATS) og de krav, der er fastsat ved forordning (EU) nr. 923/2012, for udøvere af lufttrafiktjenester

▼B

e) foruden kravene i litra a), b) og c) gælder kravene i bilag V (Del-MET) for udøvere af meteorologiske tjenester

f) foruden kravene i litra a), b) og c) gælder kravene i bilag VI (Del-AIS) for udøvere af luftfartsinformationstjenester

g) foruden kravene i litra a) og b) gælder kravene i bilag VII (Del-DAT) for datatjenesteudbydere

h) foruden kravene i litra a), b) og c) gælder kravene i bilag VIII (Del-CNS) for udøvere af kommunikations-, navigations- eller overvågningstjenester

i) foruden kravene i litra a), b) og c) gælder kravene i bilag IX (Del-ATFM) for udøvere af lufttrafikregulering

j) foruden kravene i litra a) og b) gælder kravene i bilag X (Del-ASM) for udøvere af luftrumsstyring

▼M1

k) foruden kravene i litra a) og b) gælder kravene i bilag XI (del-FPD) for udøvere af flyveprocedureudformningstjenester

▼B

l) foruden kravene i litra a), b) og c) gælder kravene i bilag XII (Del-NM) for netadministratoren.

Artikel 7

Erklæring afgivet af udøvere af flyveinformationstjenester

Hvis medlemsstaterne tillader udøvere af flyveinformationstjenester at afgive en erklæring om, at de er kvalificeret og har midler til at varetage det ansvar, der er forbundet med tjenester, der udøves i overensstemmelse med artikel 8b, stk. 3, i forordning (EF) nr. 216/2008, skal disse udøvere foruden de krav, der er omhandlet i artikel 8b, stk. 1, i forordning (EF) nr. 216/2008, opfylde kravene i punkt ATM/ANS.OR.A.015 i bilag III til denne forordning.

Artikel 8

Eksisterende certifikater

1. Certifikater, der er udstedt i overensstemmelse med gennemførelsesforordning (EU) nr. 1035/2011, skal anses for at være udstedt i overensstemmelse med nærværende forordning.

2. Medlemsstaterne ombytter senest den 1. januar 2021 de certifikater, der er nævnt i stk. 1, med certifikater, der overholder formatet i tillæg 1 til bilag II.

Artikel 9

Ophævelse og ændring

1. Forordning (EF) nr. 482/2008 samt gennemførelsesforordning (EU) nr. 1034/2011 og (EU) nr. 1035/2011 ophæves.

2. Gennemførelsesforordning (EU) 2016/1377 ophæves.

3. Artikel 12 og 21 i forordning (EU) nr. 677/2011 og bilag VI til denne forordning udgår.

Artikel 10

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 2. januar 2020.

Dog gælder følgende:

1) artikel 9, stk. 2, anvendes fra denne forordnings ikrafttrædelsesdato

2) for agenturets vedkommende skal artikel 4, stk. 1, 2, 5, 6 og 8, og artikel 5 finde anvendelse fra datoen for denne forordnings ikrafttræden

3) for datatjenesteudbyderes vedkommende skal artikel 6 under alle omstændigheder finde anvendelse fra den 1. januar 2019 og — når en sådan udbyder ansøger om og får tildelt et certifikat i henhold til artikel 6 — fra datoen for denne forordnings ikrafttræden.

Denne forordning er bindende i alle enkeltheder og gælder umiddelbart i hver medlemsstat.









BILAG I

▼M1

INDHOLDSFORTEGNELSE BILAG I DEFINITIONER AF TERMER BRUGT I BILAG II til XIII (del-DEFINITIONER) BILAG II KRAV TIL KOMPETENTE MYNDIGHEDER — TILSYN MED TJENESTER OG ANDRE ATM-NETFUNKTIONER (del-ATM/ANS.AR) SUBPART A — GENERELLE KRAV (ATM/ANS.AR.A) SUBPART B — STYRING (ATM/ANS.AR.B) SUBPART C — TILSYN, CERTIFICERING OG HÅNDHÆVELSE (ATM/ANS.AR.C) Tillæg 1 — CERTIFIKAT FOR TJENESTEUDØVER BILAG III FÆLLES KRAV TIL TJENESTEUDØVERE (del-ATM/ANS.OR) SUBPART A — GENERELLE KRAV (ATM/ANS.OR.A) SUBPART B — STYRING (ATM/ANS.OR.B) SUBPART C — SPECIFIKKE ORGANISATORISKE KRAV TIL ANDRE TJENESTEUDØVERE END LUFTTRAFIKTJENESTEUDØVERE (ATM/ANS.OR.C) SUBPART D — SÆRLIGE ORGANISATORISKE KRAV TIL ANS- OG ATFM-UDØVERE OG NETADMINISTRATOREN (ATM/ANS.OR.D) Tillæg 1 — LUFTFARTSDATAKATALOG BILAG IV — SÆRLIGE KRAV TIL UDØVERE AF LUFTTRAFIKTJENESTER (del-ATS) SUBPART A — YDERLIGERE ORGANISATIONSKRAV FOR UDØVERE AF LUFTTRAFIKTJENESTER (ATS.OR) AFDELING 1 — GENERELLE KRAV AFDELING 2 — SIKKERHED I FORBINDELSE MED TJENESTER AFDELING 3 — SÆRLIGE KRAV VEDRØRENDE MENNESKELIGE FAKTORER I FORBINDELSE MED FLYVEKONTROLTJENESTEUDØVERE AFDELING 4 — KRAV VEDRØRENDE KOMMUNIKATION AFDELING 5 — KRAV VEDRØRENDE INFORMATION SUBPART B — TEKNISKE KRAV FOR UDØVERE AF LUFTTRAFIKTJENESTER (ATS.TR) AFDELING 1 — GENERELLE KRAV AFDELING 2 — FLYVEKONTROLTJENESTE AFDELING 3 — FLYVEINFORMATIONSTJENESTE AFDELING 4 — ALARMERINGSTJENESTE BILAG V — SÆRLIGE KRAV TIL UDØVERE AF METEOROLOGISKE TJENESTER (del-MET) SUBPART A — YDERLIGERE ORGANISATIONSKRAV FOR UDØVERE AF METEOROLOGISKE TJENESTER (MET.OR) AFDELING 1 — GENERELLE KRAV AFDELING 2 — SPECIFIKKE KRAV Kapitel 1 — Krav til luftfartens meteorologiske stationer Kapitel 2 — Krav til flyvepladsens meteorologiske kontorer Kapitel 3 — Krav til flyvepladsens meteorologiske overvågningskontorer Kapitel 4 — Krav til rådgivningscentre om vulkansk aske (VAAC) Kapitel 5 — Krav til rådgivningscentre om tropiske cykloner (TCAC) Kapitel 6 — Krav til world area forecast centre (WAFC) SUBPART B — TEKNISKE KRAV FOR UDØVERE AF METEOROLOGISKE TJENESTER (MET.TR) AFDELING 1 — GENERELLE KRAV AFDELING 2 — SPECIFIKKE KRAV Kapitel 1 — Tekniske krav til luftfartens meteorologiske stationer Kapitel 2 — Tekniske krav til flyvepladsens meteorologiske kontorer Kapitel 3 — Tekniske krav til flyvepladsens meteorologiske overvågningskontorer Kapitel 4 — Tekniske krav til rådgivningscentre om vulkansk aske (VAAC) Kapitel 5 — Tekniske krav til rådgivningscentre om tropiske cykloner (TCAC) Kapitel 6 — Tekniske krav til world area forecast centre (WAFC) Tillæg 1 — Model for METAR Tillæg 2 — Faste dækningsområder for WAFS-udsigter udformet som kort Tillæg 3 — Model for TAF Tillæg 4 — Model for wind shear-varsler Tillæg 5A — Model for SIGMET og AIRMET Tillæg 5B — Model for specielle luftrapporter (uplink) Tillæg 6 — Model for en underretning om vulkansk aske Tillæg 7 — Model for en underretning om tropiske cykloner Tillæg 8 — Intervaller og detaljeringsgrader for de numeriske elementer, der indgår i underretninger om vulkansk aske, underretninger om tropiske cykloner, SIGMET, AIRMET, flyvepladsvarsler og wind shear-varsler BILAG VI — SÆRLIGE KRAV TIL UDØVERE AF LUFTFARTSINFORMATIONSTJENESTER (del-AIS) SUBPART A — YDERLIGERE ORGANISATIONSKRAV FOR UDØVERE AF LUFTFARTSINFORMATIONSTJENESTER (AIS.OR) AFDELING 1 — GENERELLE KRAV AFDELING 2 — DATAKVALITETSSTYRING AFDELING 3 — LUFTFARTSINFORMATIONSPRODUKTER Kapitel 1 — Luftfartsinformation i en standardiseret præsentation Kapitel 2 — Digitale datasæt AFDELING 4 — TJENESTER VEDRØRENDE DISTRIBUTION OG INFORMATIONER FORUD FOR FLYVNING AFDELING 5 — OPDATERING AF LUFTFARTSINFORMATIONSPRODUKTER AFDELING 6 — KRAV TIL PERSONALE SUBPART B — TEKNISKE KRAV FOR UDØVERE AF LUFTFARTSINFORMATIONSTJENESTER (AIS.TR) AFDELING 1 — GENERELLE KRAV AFDELING 2 — DATAKVALITETSSTYRING AFDELING 3 — LUFTFARTSINFORMATIONSPRODUKTER Kapitel 1 — Luftfartsinformation i en standardiseret præsentation Kapitel 2 — Digitale datasæt AFDELING 4 — TJENESTER VEDRØRENDE DISTRIBUTION OG INFORMATIONER FORUD FOR FLYVNING AFDELING 5 — OPDATERING AF LUFTFARTSINFORMATIONSPRODUKTER Tillæg 1 — INDHOLD AF LUFTFARTSINFORMATIONSPUBLIKATIONER (AIP) Tillæg 2 — NOTAM-FORMAT Tillæg 3 — SNOWTAM-FORMAT Tillæg 4 — ASHTAM-FORMAT BILAG VII — SÆRLIGE KRAV TIL UDØVERE AF DATATJENESTER (del-DAT) SUBPART A — YDERLIGERE ORGANISATIONSKRAV FOR UDØVERE AF DATATJENESTER (DAT.OR) AFDELING 1 — GENERELLE KRAV AFDELING 2 — SPECIFIKKE KRAV SUBPART B — TEKNISKE KRAV FOR UDØVERE AF DATATJENESTER (DAT.TR) AFDELING 1 — GENERELLE KRAV BILAG VIII — SÆRLIGE KRAV FOR UDØVERE AF KOMMUNIKATIONS-, NAVIGATIONS- ELLER OVERVÅGNINGSTJENESTER (del-CNS) SUBPART A — YDERLIGERE ORGANISATIONSKRAV FOR UDØVERE AF KOMMUNIKATIONS-, NAVIGATIONS- ELLER OVERVÅGNINGSTJENESTER (CNS.OR) AFDELING 1 — GENERELLE KRAV SUBPART B — TEKNISKE KRAV FOR UDØVERE AF KOMMUNIKATIONS-, NAVIGATIONS- ELLER OVERVÅGNINGSTJENESTER (CNS.TR) AFDELING 1 — GENERELLE KRAV BILAG IX — SÆRLIGE KRAV TIL UDØVERE AF LUFTTRAFIKREGULERING (del-ATFM) TEKNISKE KRAV TIL UDØVERE AF LUFTTRAFIKREGULERING (ATFM.TR) BILAG X — SÆRLIGE KRAV TIL UDØVERE AF LUFTRUMSSTYRING (del-ASM) TEKNISKE KRAV TIL UDØVERE AF LUFTRUMSSTYRING (ASM.TR) AFDELING 1 — GENERELLE KRAV BILAG XI — SÆRLIGE KRAV TIL UDØVERE AF FLYVEPROCEDUREUDFORMNINGSTJENESTER (del-FPD) SUBPART A — YDERLIGERE ORGANISATIONSKRAV FOR UDØVERE AF FLYVEPROCEDUREUDFORMNINGSTJENESTER (FPD.OR) AFDELING 1 — GENERELLE KRAV SUBPART B — TEKNISKE KRAV FOR UDØVERE AF FLYVEPROCEDUREUDFORMNINGSTJENESTER (FPD.TR) AFDELING 1 — GENERELLE KRAV Tillæg 1 — KRAV FOR LUFTRUMSSTRUKTURER OG TILKNYTTEDE FLYVEPROCEDURER BILAG XII — SÆRLIGE KRAV TIL NETADMINISTRATOREN (DEL-NM) TEKNISKE KRAV TIL NETADMINISTRATOREN (NM.TR) AFDELING 1 — GENERELLE KRAV BILAG XIII — KRAV TIL TJENESTEUDØVERE VEDRØRENDE UDDANNELSE OG KOMPETENCEVURDERING AF PERSONALE (del-PERS) SUBPART A — PERSONALE, SOM ARBEJDER MED LUFTTRAFIKSIKKERHEDSELEKTRONIK AFDELING 1 — GENERELLE KRAV AFDELING 2 — UDDANNELSESKRAV AFDELING 3 — KRAV TIL KOMPETENCEVURDERINGEN AFDELING 4 — KRAV TIL INSTRUKTØRER OG BEDØMMERE Tillæg 1 — Basisuddannelse — fælles Tillæg 2 — Basisuddannelse — linjer Tillæg 3 — Kompetencegivende uddannelse — fælles Tillæg 4 — Kompetencegivende uddannelse — linjer

▼B

DEFINITIONER AF TERMER BRUGT I BILAG II TIL XIII

(Del-DEFINITIONER)

I bilag II-XIII forstås ved:

1) »acceptable måder for overensstemmelse (AMC)« : ikke-bindende standarder, som agenturet har vedtaget med henblik på at illustrere, hvordan overensstemmelse med forordning (EF) nr. 216/2008 og gennemførelsesbestemmelserne kan sikres

2) »arbejdsflyvning« : en flyvning, hvor et luftfartøj anvendes til særlige tjenester i tilknytning til f.eks. landbrug, bygge- og anlægsvirksomhed, fotografering, landmåling, overvågning og patruljering, eftersøgnings- og redningsarbejde eller reklameflyvning

3) »klimatologisk resumé for en flyveplads« : et kort resumé af nærmere angivne meteorologiske elementer på en flyveplads baseret på statistiske oplysninger

4) »klimatologisk tabel for en flyveplads« : en tabel med statistiske data om den observerede forekomst af et eller flere meteorologiske elementer på en flyveplads

5) »flyvepladsniveau« : elevationen af det højeste punkt på landingsområdet

▼C4

6) »flyvepladsflyveinformationstjeneste (AFIS)« : flyveinformationstjeneste, som udøves for flyvepladstrafik af en udpeget lufttrafiktjenesteudøver

▼B

7) »flyvepladsens meteorologiske kontor« : et kontor med ansvar for meteorologisk tjeneste for flyvepladsen

8) »flyvepladsvarsel« : oplysninger udstedt af flyvepladsens meteorologiske kontor om forekomst eller forventet forekomst af meteorologiske forhold, som på ugunstig måde kan påvirke luftfartøjer på jorden, herunder parkerede luftfartøjer, og flyvepladsens anlæg og tjenester

9) »luftfartsdata« : en fremstilling af luftfartsrelaterede facts, begreber eller instrukser på en formaliseret måde, der egner sig til kommunikation, fortolkning eller forarbejdning

10) »luftfartsdatabase« : en samling af luftfartsdata organiseret og udformet som et struktureret datasæt, som er lagret elektronisk på systemer, og som er gyldigt i en specifik periode og kan ajourføres

11) »luftfartens faste tjeneste (AFS)« : en telekommunikationstjeneste mellem nærmere angivne faste punkter, der primært udøves af hensyn til luftfartens sikkerhed og regelmæssig, effektiv og økonomisk drift af lufttrafiktjenester

12) »luftfartens faste telekommunikationsnet (AFTN)« : et verdensomspændende system af luftfartens faste kredsløb, der indgår i AFS, til udveksling af meldinger og/eller digitale data mellem luftfartens faste stationer med samme eller forenelige kommunikationskarakteristika

13) »luftfartsinformation« : information, der følger af sammenstilling, analyse og formatering af luftfartsdata

14) »flyvepladskortlægningsdata« : data, der indsamles med henblik på at udarbejde flyvepladskortlægningsinformation

15) »flyvepladskortlægningsdatabase (AMDB)« : en samling af flyvepladskortlægningsdata organiseret og udformet som et struktureret datasæt

16) »luftfartens meteorologiske station« : en station, der foretager observationer og afgiver meteorologiske meldinger til brug i luftfarten

17) »luftrapport« : en rapport fra et luftfartøj under flyvning udarbejdet i overensstemmelse med kravene om position samt operationelle og/eller meteorologiske meldinger

18) »luftfartøj« : enhver maskine, der i atmosfæren kan oppebæres af andre af luftens reaktioner end luftens reaktioner mod jordoverfladen

▼M1

19) »AIRMET« : oplysninger udstedt af et meteorologisk overvågningskontor om forekomst eller forventet forekomst af nærmere angivne en route-vejrfænomener og udviklingen i tid og rum af disse fænomener, som kan have sikkerhedsmæssig indflydelse på flyveoperationer i lav højde, og som ikke allerede er indeholdt i den udstedte udsigt for flyvninger i lav højde i den pågældende flyveinformationsregion eller en del deraf

▼B

20) »personale, som arbejder med lufttrafiksikkerhedselektronik (ATSEP)« : bemyndiget personale, der er kompetent til at operere og vedligeholde udstyr i funktionssystemet samt frigive og returnere dette til operationer

21) »lufttrafiktjenesteenhed« : en fællesbetegnelse for flyvekontrolenhed, flyveinformationscentral, AFIS-enhed og meldekontor for lufttrafiktjeneste

22) »alternativ flyveplads« : en flyveplads, hvortil et luftfartøj kan fortsætte, når fortsættelse til eller landing på bestemmelsesstedet er umulig eller ikke skønnes tilrådelig, hvor de nødvendige tjenester og faciliteter står til rådighed, hvor luftfartøjets performancekrav kan opfyldes, og som er operationel på det forventede anvendelsestidspunkt

23) »alternative måder for overensstemmelse (AltMOC)« : måder for overensstemmelse, der foreslås som alternativ til eksisterende AMC eller forslag til nye måder til påvisning af overholdelse af forordning (EF) nr. 216/2008 og dens gennemførelsesbestemmelser, for hvilke agenturet ikke har fastsat tilknyttede AMC

24) »højde over havet« : den lodrette afstand fra middelvandstanden til et niveau, et punkt eller en genstand betragtet som værende et punkt

25) »kontrolcentral (ACC)« : en enhed, der udøver flyvekontroltjeneste for kontrollerede flyvninger inden for kontrolområder under dens ansvarsområde

26) »områdeudsigt for flyvninger i lav flyvehøjde« : en udsigt over vejrfænomener for en flyveinformationsregion, eller en del deraf, udstedt for luftrummet under flyveniveau 100 (eller under flyveniveau 150 i bjergrige områder eller højere endnu, hvor det er relevant)

27) »områdenavigation (RNAV)« : navigationsmetode, som tillader et luftfartøj at følge vilkårlige ruter, enten inden for det anvendte jord- eller luftrumsbaserede navigationssystems dækningsområde, eller ved hjælp af luftfartøjets egne hertil egnede navigationssystemer, eller en kombination heraf

28) »argument« : en påstand, som via følgeslutninger underbygges af en række beviser

29) »ASHTAM« : en særlig serie i NOTAM, der ved hjælp af et specifikt format meddeler en ændring i en vulkans aktivitetsniveau, et vulkansk udbrud og/eller en vulkansk askesky af betydning for flyveoperationer

30) »ATM-netfunktioner« : de funktioner, der varetages af netadministratoren i overensstemmelse med forordning (EU) nr. 677/2011

31) »audit« : en systematisk, uafhængig og dokumenteret proces, hvis formål er at fremskaffe beviser og bedømme det objektivt for at afgøre, i hvilket omfang kravene er opfyldt

32) »autoritativ kilde« : a) en statslig myndighed, eller b) en organisation, der formelt anerkendes af den statslige myndighed med henblik på at være kilde til og/eller offentliggøre data, der opfylder de datakvalitetskrav (DQR), som angives nærmere af den pågældende stat

33) »automatisk observationssystem« : et observationssystem, som måler, udleder og indberetter alle påkrævede elementer uden menneskelig mellemkomst

34) »luftfartsaktør« : en enhed, person eller organisation, bortset fra tjenesteudøverne omfattet af denne forordnings forskrifter, der er berørt af eller berører en tjeneste, som tilvejebringes af en tjenesteudøver

35) »pause« : en hviletidsperiode inden for tjenesteperioden, hvor en flyveleder ikke pålægges at udføre tjenestepligter

36) »certificeret softwareapplikation til luftfartøjer« : en softwareapplikation, agenturet har godkendt som dele til luftfartøjer, jf. artikel 4 i forordning (EF) nr. 216/2008

▼M3

37) »sky af operationel betydning« : en sky med en skybasehøjde på under 5 000 ft eller under den højeste minimumssektorhøjde, afhængigt af hvilken højde der er størst, eller en cumulonimbus eller optårnet cumulus i en hvilken som helst højde

▼B

38) »erhvervsmæssig lufttransport« : enhver flyveoperation med transport af passagerer, fragt eller post mod betaling eller en anden form for vederlag

▼M4

38a) »konventionel navigationsrute« : en ATS-rute etableret ved henvisning til jordbaserede navigationshjælpemidler

▼B

39) »kontrolområde« : et kontrolleret luftrum, der strækker sig opefter fra en fastsat grænse over jorden

40) »kritisk hændelse-stress« : en usædvanlig og/eller ekstrem følelsesmæssig, fysisk og/eller adfærdsmæssig reaktion hos et individ efter en episode eller hændelse

41) »datakvalitet« : en grad eller et niveau af forvisning om, at de tilvejebragte data opfylder brugerens datakrav med hensyn til nøjagtighed, detaljeringsgrad og integritet (eller et tilsvarende sikkerhedsniveau) samt sporbarhed, rettidighed, fuldstændighed og format

42) »datakvalitetskrav (DQR)« : en specifikation af datas karakteristik (dvs. nøjagtighed, detaljeringsgrad og integritet (eller tilsvarende sikkerhedsniveau) samt sporbarhed, rettidighed, fuldstændighed og format) for at sikre, at dataene er forenelige med den tilsigtede anvendelse heraf

43) »ankomst alternativ flyveplads« : en alternativ flyveplads, hvor et luftfartøj er i stand til at lande, hvis det er umuligt eller ikke skønnes tilrådeligt at lande på bestemmelsesstedet

44) »tjeneste« : enhver opgave, som en flyvekontroltjenesteudøver pålægger en flyveleder at udføre

45) »tjenesteperiode« : en periode, som påbegyndes, når en flyvekontroltjenesteudøver pålægger en flyveleder at møde til, stå til rådighed til eller påbegynde tjeneste, og som afsluttes, når flyvelederen fritages for tjeneste

46) »elevation« : den lodrette afstand målt fra middelvandstanden til et punkt eller et niveau på eller i fast forbindelse med jordoverfladen

47) »en-route alternativ flyveplads« : en alternativ flyveplads, på hvilken et luftfartøj kan lande, hvis en omdirigering bliver nødvendig undervejs på ruten

48) »træthed« : en fysiologisk tilstand af nedsat mental eller fysisk ydeevne som følge af søvnmangel eller langvarig årvågenhed, døgnrytme eller arbejdsbyrde (psykisk eller fysisk aktivitet, eller en kombination heraf), som kan svække et individs agtpågivenhed og evne til at udføre sine opgaver på sikker vis

49) »flyvedokumentation« : dokumentation, herunder diagrammer eller formularer, der indeholder meteorologiske oplysninger til brug for en flyvning

50) »flyveinformationscentral (FIC)« : en enhed, som udøver flyveinformations- og alarmeringstjeneste

51) »flyveinformationsregion (FIR)« : et nærmere afgrænset luftrum, inden for hvilket der udøves flyveinformations- og alarmeringstjeneste

52) »flyveniveau (FL)« : flade med konstant lufttryk, som bestemmes med trykværdien 1 013,2 hektopascal (hPa) som udgangspunkt, og som er adskilt fra andre sådanne flader med bestemte trykintervaller

53) »prøveflyvning« : en flyvning i den fase, hvor en ny konstruktion (luftfartøj, fremdriftssystemer, dele og apparatur) udvikles, en flyvning til påvisning af overensstemmelse med certificeringsgrundlag eller typekonstruktion for nyproducerede luftfartøjer, en flyvning, hvor der eksperimenteres med nye konstruktionskoncepter, som kræver utraditionelle manøvrer eller profiler, og hvor der kan forekomme flyvning uden for de operationelle begrænsninger, der er godkendt for luftfartøjet, en flyvning med det formål at uddanne i prøveflyvning

54) »udsigt« : en beskrivelse af de forventede meteorologiske forhold på et nærmere fastsat tidspunkt eller for en nærmere fastsat periode og for et nærmere fastsat område eller en nærmere fastsat del af luftrummet

55) »udsigt for start« : en udsigt for et nærmere angivet tidsrum udarbejdet af flyvepladsens meteorologiske kontor med oplysninger om forventede forhold over banerne med hensyn til vindretning og -hastighed ved jorden og eventuelle variationer heraf, temperatur, tryk (QNH) og eventuelle andre elementer, som er aftalt på lokalt plan

56) »funktionssystem« : en kombination af procedurer, menneskelige ressourcer og udstyr, herunder hardware og software, der er tilrettelagt med henblik på at varetage en funktion i ATM/ANS og andre ATM-netfunktioner

57) »almenflyvning« : al civil luftfart, bortset fra arbejdsflyvning eller erhvervsmæssig lufttransport

58) »gridpunkt-data i digital form« : edb-behandlede meteorologiske data for et sæt jævnt fordelte punkter i et diagram; de transmitteres fra en meteorologisk computer til en anden computer i en kodet form, der egner sig til automatiseret brug

59) »vejledende materiale« : ikke-bindende materiale udarbejdet af agenturet, som belyser betydningen af et krav eller en specifikation, og som anvendes til at understøtte fortolkningen af forordning (EF) nr. 216/2008, de tilknyttede gennemførelsesbestemmelser og AMC

60) »globale udsigter i gridpunkt-form« : udsigter for forventede værdier af meteorologiske elementer på globalt net med en nærmere bestemt vertikal og horisontal detaljeringsgrad

61) »fare« : ethvert forhold og enhver begivenhed eller omstændighed, som kan føre til en skadelig virkning

62) »højde« : den lodrette afstand fra et angivet referenceplan til et niveau, et punkt eller en genstand betragtet som værende et punkt

63) »flyvehøjde« : fællesbetegnelse for et luftfartøjs position i lodret linje under flyvning, udtrykt i højde over jorden, højde over havet eller i flyveniveau

64) »lokal rutinemelding« : en meteorologisk melding udstedt med faste tidsintervaller — kun beregnet til udbredelse på afgangsflyvepladsen, hvor observationerne blev foretaget

65) »lokal særmelding« : en meteorologisk melding udstedt i henhold til de kriterier, der er fastsat for særlige observationer — kun beregnet til udbredelse på afgangsflyvepladsen, hvor observationerne blev foretaget

66) »meteorologisk bulletin« : en tekst, der indeholder meteorologiske oplysninger, med en passende overskrift

67) »meteorologiske oplysninger« : meteorologiske meldinger, analyser, udsigter og enhver anden beskrivelse, der vedrører eksisterende eller forventede meteorologiske forhold

68) »meteorologisk observation« : måling og/eller evaluering af et eller flere meteorologiske elementer

69) »meteorologisk melding« : en beskrivelse af de observerede meteorologiske forhold på et bestemt tidspunkt og sted

70) »meteorologisk satellit« : en kunstig jordsatellit, der foretager meteorologiske observationer og transmitterer disse observationer til jorden

▼M1

71) »meteorologisk overvågningskontor (MWO)« : et kontor, der overvåger meteorologiske forhold, der påvirker flyveoperationer, og tilvejebringer oplysninger om forekomst eller forventet forekomst af nærmere angivne en route-vejrfænomener og andre fænomener i atmosfæren, som kan have sikkerhedsmæssig indflydelse på flyveoperationer inden for et bestemt ansvarsområde

▼B

72) »minimum sektorhøjde (MSA)« : den laveste anvendelige højde over havet, der sikrer en mindste afstand på 300 m (1 000 ft) over alle hindringer i et område inden for en sektor af en cirkel med radius 46 km (25 NM) med centrum i et betydningsfuldt punkt, flyvepladsreferencepunkt (ARP) eller heliportreferencepunkt (HRP)

73) »NOTAM« : en oplysning, der formidles via telekommunikation og indeholder information vedrørende etablering, tilstand eller ændring ved enhver luftfartsfacilitet, tjeneste, procedure eller fare, hvorom betimelig viden er nødvendig for personale beskæftiget med flyveoperationer

74) »hindring« : enhver fast, midlertidig eller permanent, eller flytbar genstand eller dele heraf, der: a) befinder sig på et område, der er beregnet til luftfartøjers manøvrering på jorden eller b) gennemskærer en nærmere angivet flade, hvis formål er at beskytte luftfartøjer under flyvning eller c) befinder sig uden for de nærmere angivne flader, og som anses for at udgøre en fare for lufttrafikken

75) »OPMET« : operationelle meteorologiske oplysninger til brug for planlægning af flyveoperationer før eller under flyvningen

76) »OPMET-database« : en database oprettet for at lagre og stille operationelle meteorologiske oplysninger til rådighed til luftfartsformål internationalt

77) »tegn på vulkansk aktivitet« : en usædvanlig og/eller øget vulkansk aktivitet, som kunne varsle et vulkanudbrud

78) »fremherskende sigtbarhed« : den største sigtbarhedsværdi, som observeres i overensstemmelse med definitionen på »sigtbarhed«, der opnås inden for mindst halvdelen af horisontcirklen eller inden for mindst halvdelen af flyvepladsens overflade. Disse områder kan bestå af sammenhængende eller ikke-sammenhængende sektorer

79) »problematisk anvendelse af psykoaktive stoffer« : et individs brug af et eller flere psykoaktive stoffer på en måde, der: a) udgør en direkte fare for brugeren eller bringer andres liv, helbred eller velfærd i fare og/eller b) forårsager eller forværrer et erhvervsmæssigt, socialt, mentalt eller fysisk problem eller tilsvarende sygdom

80) »prognosekort« : en udsigt for et eller flere nærmere angivne meteorologiske elementer på et angivet tidspunkt eller for en nærmere angivet periode og en angivet flade eller del af luftrummet afbildet grafisk på et kort

81) »psykoaktive stoffer« : alkohol, opioider, cannabinoider, beroligende midler, hypnotika, kokain og andre psykostimulerende midler, hallucinogener og flygtige opløsningsmidler, men ikke koffein og tobak

82) »redningscentral (RCC)« : en enhed, der er ansvarlig for at fremme effektiv tilrettelæggelse af eftersøgnings- og redningstjenester og for at samordne udførelsen af eftersøgnings- og redningsoperationer inden for en eftersøgnings- og redningsregion

83) »hvileperiode« : en uafbrudt og nærmere fastlagt periode efter og/eller før tjeneste, hvori en flyveleder er fritaget for alle tjenestepligter

84) »vagtordning« : struktur for flyvelederes tjeneste- og hvileperioder i overensstemmelse med retlige og operationelle krav

85) »risiko« : kombinationen af den overordnede sandsynlighed for eller hyppighed af en skadelig virkning, der er forårsaget af en fare, og alvoren af en sådan virkning

86) »bane« : et på en landflyveplads afmærket rektangulært område til brug ved landing og start med luftfartøjer

87) »banesynsvidde (RVR)« : den afstand, over hvilken en pilot i et luftfartøj på en banes centerlinje kan se enten banens markeringer, banekantlysene eller banens centerlinjelys

88) »flyvesikkerhedsdirektiv« : et dokument, som udstedes eller vedtages af en kompetent myndighed, og som pålægger gennemførelse af foranstaltninger i et funktionssystem eller fastsætter restriktioner for den operationelle brug heraf for at genoprette sikkerheden, når der er bevis for, at flyvesikkerheden ellers kan blive bragt i fare

89) »flyvesikkerhedsstyringssystem (SMS)« : en systematisk tilgang til styring af flyvesikkerheden, herunder den nødvendige organisationsstruktur og ansvarsfordeling samt de nødvendige politikker og procedurer

90) »eftersøgnings- og redningsenhed« : en fællesbetegnelse for en redningscentral, redningsundercentral eller alarmeringspost alt efter tilfældet

▼M1 —————

▼B

92) »halvautomatisk observationssystem« : et observationssystem, der gør det muligt at observere en forøgelse af målte elementer og kræver en menneskelig medvirken for at afgive de relevante meldinger

▼M1

93) »SIGMET« : oplysninger udstedt af et meteorologisk overvågningskontor om forekomst eller forventet forekomst af nærmere angivne en route-vejrfænomener og andre fænomener i atmosfæren og udviklingen i tid og rum af disse fænomener, som kan have sikkerhedsmæssig indflydelse på flyveoperationer

▼M1 —————

▼B

95) »speciel luftrapport« : et luftfartøjs meteorologiske melding, som udstedes i overensstemmelse med kriterierne og baseres på observationer under flyvningen

96) »stress« : de følgevirkninger, som et individ oplever, når vedkommende står over for en potentiel årsag (»stressfaktor«) til en påvirkning af den menneskelige præstation. Oplevelsen af stressfaktoren kan påvirke individets præstation negativt (distress/afmagt), neutralt eller positivt (eustress) alt efter individets opfattelse af hans/hendes evne til at håndtere den pågældende stressfaktor

97) »system- og udstyrskategorigivende uddannelse« : uddannelse, som skal give eleven specifik viden og praktiske færdigheder mht. systemer og udstyr og bane vejen for operationel kompetence

98) »specifikt tilpassede data« : luftfartsdata, som tilvejebringes af luftfartøjsoperatøren eller DAT-udbyderen på luftfartøjsoperatørens vegne og produceres til denne luftfartøjsoperatør med henblik på den tilsigtede operationelle brug heraf

▼M1

99) »start alternativ flyveplads« : en alternativ flyveplads, på hvilken et luftfartøj vil kunne lande, hvis det bliver nødvendigt kort efter start, og startflyvepladsen ikke kan benyttes

▼B

100) »flyvepladsudsigt (TAF)« : en kortfattet beskrivelse af de forventede meteorologiske forhold på en flyveplads i en nærmere angivet periode

101) »terræn« : jordens overflade indeholdende naturlige karakteristika såsom bjerge, bakker, bakkekamme, dale, vandområder, permanente is- og snelag, men undtagen hindringer

102) »tærskel« : begyndelsen af den del af banen, der kan bruges til landing

103) »sætningszone« : den del af en bane efter tærsklen, hvor det er hensigten, at landende flyvemaskiner først berører banen

104) »tropisk cyklon« : fællesbetegnelse for cykloner uden egentlige fronter på synoptisk skala med oprindelse over tropiske og subtropiske farvande og med organiseret kraftig skydannelse og tydelig cyklonal vindcirkulation ved jorden

105) »rådgivningscenter om tropiske cykloner (TCAC)« : et meteorologisk centers rådgivende oplysninger til meteorologiske overvågningskontorer, world area forecast centres og internationale OPMET-databaser om tropiske cykloners position, forudsagt bevægelsesretning og -hastighed, centralt tryk og maksimal vindhastighed ved jorden

106) »sigtbarhed« : en sigtbarhed til luftfartsmæssig brug, der er størst af følgende: a) den største afstand, i hvilken en sort genstand af passende dimensioner placeret tæt på jordoverfladen kan ses og genkendes mod en lys baggrund b) den største afstand, i hvilken lys på omkring 1 000 candela kan ses og identificeres mod en uoplyst baggrund

▼M3

107) »rådgivningscenter om vulkansk aske (VAAC)« : et meteorologisk center, der leverer rådgivende oplysninger til meteorologiske overvågningskontorer, kontrolcentraler, flyveinformationscentraler, world area forecast centres og internationale OPMET-databaser vedrørende den laterale og vertikale udstrækning og forudsagt bevægelse af vulkansk aske i atmosfæren

▼M1

108) »world area forecast centre (WAFC)« : et meteorologisk center, der udarbejder og udsteder udsigter over signifikant vejr (SIGWX) og udsigter for det øvre luftrum i digital form globalt og direkte til medlemsstaterne som led i AFS' (luftfartens faste tjeneste) internetbaserede tjenester

▼B

109) »World area forecast system (WAFS)« : et verdensomspændende system, med hvilket world area forecast centre leverer meteorologiske en-route-udsigter til luftfarten i ensartede standardiserede formater.

▼M1

110) »kontroltårn« : en enhed, der yder flyvekontroltjeneste for flyvepladstrafik

111) »flyvepladstrafik« : al trafik på en flyveplads' manøvreområde og alle luftfartøjer i luften i nærheden af en flyveplads. Luftfartøjer, der opererer i nærheden af en flyveplads, omfatter, men er ikke begrænset til, luftfartøjer, der flyver ind i eller forlader flyvepladsens trafikrunde

112) »trafikrunde« : den angivne flyvevej, som luftfartøjer følger under flyvning i nærheden af en flyveplads

113) »fast luftfartsstation« : en jordstation i luftfartens faste tjeneste

▼C4

114) »luftfartslys« : enhver form for belysning, der er anbragt til hjælp for luftfarten, bortset fra belysning anbragt på et luftfartøj

▼M1

115) »AIC (aeronautical information circular)« : en meddelelse, der indeholder oplysninger, som ikke kan komme i betragtning til, at der udarbejdes en NOTAM, eller til optagelse i luftfartsinformationspublikationen, men som vedrører flyvesikkerhed og luftfart samt tekniske, administrative eller lovgivningsmæssige forhold

116) »luftfartsinformationsledelse (AIM)« : den dynamiske og integrerede styring af luftfartsinformation gennem tilvejebringelse og udveksling af kvalitetssikrede digitale luftfartsdata i samarbejde med alle parter

117) »luftfartsinformationsprodukt« : luftfartsdata og luftfartsinformation, der tilvejebringes enten som digitale datasæt eller som en standardiseret præsentation i trykt form eller via elektroniske medier. Luftfartsinformationsprodukter omfatter: — luftfartsinformationspublikationer, herunder ændringer og tillæg — AIC — aeronautiske kort — NOTAM — digitale datasæt

118) »luftfartsinformationspublikation (AIP)« : en publikation, som er udgivet af en stat eller efter bemyndigelse fra en stat, som indeholder luftfartsinformation af varig natur, og som er af væsentlig betydning for luftfarten

119) »AIP-ændring« : en permanent ændring af oplysningerne i AIP

120) »AIP-tillæg« : en midlertidig ændring af oplysningerne i AIP, som stilles til rådighed i form af særlige sider

121) »luftfartsinformationsregulering og -kontrol (AIRAC)« : et system, der på grundlag af fælles ikrafttrædelsesdatoer tager sigte på at forudanmelde forhold, som nødvendiggør betydelige ændringer af den operative praksis

122) »luftfartens mobile tjeneste« : en mobiltjeneste mellem luftfartsstationer og luftfartøjer, mellem luftfartøjer indbyrdes og mellem luftfartøjer og redningsfartøjer. Nødradiopejlesendere med positionsangivelse kan også indgå i denne tjeneste på angivne nødfrekvenser

123) »luftfartsstation« : en jordstation i luftfartens mobile tjeneste. En luftfartsstation kan være placeret om bord på et skib eller på en platform på havet

124) »luftfartstelekommunikationsstation« : en station i en telekommunikationstjeneste, der stilles til rådighed til ethvert luftfartsrelateret formål

125) »AFIS-flyveplads« : en flyveplads, hvor AFIS stilles til rådighed inden for det luftrum, der er tilknyttet flyvepladsen

126) »AFIS-enhed« : en enhed, der etableres for at stille AFIS og alarmeringstjeneste til rådighed

127) »luftfartøjsidentitetsbetegnelse« : en gruppe bogstaver, tal eller en kombination heraf, som enten er identisk med eller er den tilsvarende kodebetegnelse for det flykaldesignal, der skal benyttes i luft til jord-kommunikation, og som benyttes til at identificere luftfartøjet i lufttrafiktjenestens jord til jord-kommunikation

128) »luft til jord-kommunikation« : tovejskommunikation mellem luftfartøjer og stationer eller lokaliteter på jordens overflade

129) »flyverådgivningstjeneste« : en tjeneste, som udøves i et nærmere angivet luftrum eller for en angivet rute (rådgivningsluftrum), for at sikre adskillelse, hvor dette er muligt, mellem luftfartøjer, der opererer på flyveplaner i henhold til instrumentflyvereglerne (IFR)

130) »klarering fra en flyvekontrolenhed« eller »ATC-klarering« : tilladelse til at et luftfartøj foretager manøvrer i overensstemmelse med de nærmere betingelser, der er angivet af en flyvekontrolenhed

131) »flyvekontrolinstruktion« eller »ATC-instruktion« : direktiver udstedt af en flyvekontrolenhed for at kræve, at en pilot udfører en given handling

132) »flyvekontrolenhed« eller »ATC-enhed« : en fællesbetegnelse for kontrolcentral, indflyvningskontrolenhed og kontroltårn

133) »ALERFA« : det kodeord, der anvendes til at angive en beredskabsfase

134) »alarmeringstjeneste« : en tjeneste, som har til formål at underrette relevante organisationer om luftfartøjer, der har behov for eftersøgnings- og redningstjeneste, og i nødvendigt omfang assistere sådanne organisationer

135) »beredskabsfase« : en situation, hvor der næres frygt for et luftfartøjs og de ombordværendes sikkerhed

136) »indflyvningskontrolenhed« : en enhed, som yder flyvekontroltjeneste for ankommende og afgående kontrollerede flyvninger ved en eller flere flyvepladser

137) »områdenavigationsrute« : en ATS-rute etableret til brug for luftfartøjer, som kan anvende områdenavigation

138) »sammenstille« : en proces, der består i at sammenlægge data fra flere kilder i en database og fastlægge et udgangspunkt for den efterfølgende behandling

139) »ATS-rute« : en nærmere fastsat rute oprettet for at kanalisere lufttrafik, hvor dette er nødvendigt for at udøve ATS

140) »ATS-overvågningstjeneste« : en tjeneste, som udøves direkte ved hjælp af et ATS-overvågningssystem

141) »ATS-overvågningssystem« : et fælles udtryk for henholdsvis ADS-B, PSR, SSR eller ethvert sammenligneligt jordbaseret system, som muliggør identifikation af luftfartøjer

142) »afhængig automatisk overvågning — udsendelse (ADS-B)« : en metode, efter hvilken luftfartøjer, køretøjer på flyvepladsen og andre genstande ved behov automatisk kan sende og/eller modtage data såsom identitetsbetegnelse, position og supplerende data i en udsendelseskonfiguration via datalink

143) »afhængig automatisk overvågning — kontrakt (ADS-C)« : en metode, efter hvilken vilkårene for en ADS-C-aftale vil blive udvekslet mellem jordsystemet og luftfartøjet via datalink, og som specificerer vilkår for ADS-C-rapporternes påbegyndelse, og hvilke data rapporterne skal indeholde

144) »automatisk terminalinformationstjeneste (ATIS)« : automatisk afgivelse af gældende rutineinformationer til ankommende og afgående luftfartøjer 24 timer i døgnet eller for en nærmere specificeret del af døgnet

145) »datalink-automatisk terminalinformationstjeneste (D-ATIS)« : udøvelse af ATIS via datalink

146) »tale-automatisk terminalinformationstjeneste (tale-ATIS)« : udøvelse af ATIS som kontinuerligt repeterede taleudsendelser via radiotelefoni

147) »udsendelse« : transmission af oplysninger vedrørende luftfart, som ikke er rettet til en eller flere bestemte stationer

148) »skydækkehøjde« : højden over jorden eller vandet af underkanten af det laveste skylag under 6 000 m (20 000 ft), der dækker mere end halvdelen af himlen

149) »klareringsgrænse« : det punkt, hvortil et luftfartøj har modtaget klarering

150) »skyhøjde« : højden på basen af det nederste observerede eller forudsagte skyelement i nærheden af en flyveplads eller et driftssted eller inden for et angivet operationsområde, normalt målt over flyvepladsniveauet eller havoverfladen i tilfælde af offshoreoperationer

151) »fuldstændighed« : for så vidt angår data, graden af forvisning om, at alle data, der er nødvendige til støtte for den påtænkte anvendelse, står til rådighed

152) »konfidensniveau« : sandsynligheden for, at en parameters sande værdi ligger inden for et bestemt interval omkring skønnet over dens værdi

153) »konferencekommunikationsfaciliteter« : kommunikationsmidler, hvorved der kan føres direkte samtaler mellem tre eller flere steder samtidigt

▼C4

154) »kontrolzone« : et kontrolleret luftrum, der strækker sig opefter fra jordens overflade til en fastsat øvre grænse

▼M1

155) »kontrolleret flyveplads« : en flyveplads, hvor der udøves flyvekontroltjeneste for flyvepladstrafik

156) »kontrolleret luftrum« : et nærmere afgrænset luftrum, inden for hvilket der udøves flyvekontroltjeneste i overensstemmelse med luftrumsklassifikationen

157) »kontrolleret flyvning« : enhver flyvning, for hvilken der er udstedt en klarering

158) »datalink-kommunikation mellem flyveleder og pilot (CPDLC)« : en metode til kommunikation mellem flyveleder og pilot, som anvender datalink til ATC-kommunikation

159) »kritisk område« : et område med fastlagte dimensioner, der strækker sig rundt om jordbaseret udstyr, som benyttes til præcisionsinstrumentindflyvning, hvor tilstedeværelsen af køretøjer eller luftfartøjer vil forårsage en uacceptabel forstyrrelse af navigationsvejledningssignalerne

160) »marchhøjde« : en flyvehøjde, hvori en væsentlig del af en flyvning foregår

161) »cyklisk redundanskontrol (CRC)« : en matematisk algoritme, som anvendes på data i digital form, og som giver en vis sikkerhed mod tab eller ændring af data

162) »fareområde« : et nærmere afgrænset luftrum, inden for hvilket der på angivne tidspunkter kan forekomme virksomhed, som er til fare for luftfartøjer under flyvning

163) »datanøjagtighed« : en grad af overensstemmelse mellem den skønnede eller målte værdi og den sande værdi

164) »dataindsamlingsoverflade« : en angivet flade, for hvilken hindrings- eller terrændata indsamles

165) »dataintegritet« : en grad af sikkerhed for, at luftfartsdata og værdierne herfor ikke er gået tabt eller ændret siden datafrembringelsen eller den godkendte ændring

166) »dataelement« : en enkelt attribut i et komplet datasæt, som er tildelt en værdi, der definerer dets aktuelle status

167) »datalink-kommunikation« : en kommunikationsform, der anvendes til udveksling af meldinger via et datalink

▼M3

168) »datalink-VOLMET (D-VOLMET)« : tilrådighedsstillelse via datalink af meteorologiske rutinemeldinger for en given flyveplads (METAR), særlige meteorologiske meldinger for flyvepladsen (SPECI), TAF, SIGMET, specielle luftrapporter, der ikke er omfattet af SIGMET, og AIRMET, når sådanne står til rådighed

▼M1

169) »datafrembringelse« : skabelse af et nyt dataelement med dettes tilknyttede værdi, ændring af værdien af et eksisterende dataelement eller bortfald af et eksisterende dataelement

170) »specifikation af dataprodukt« : en udførlig beskrivelse af et datasæt eller en samling af datasæt sammen med yderligere oplysninger, hvormed det/den kan oprettes og stilles til rådighed for en anden part, som kan benytte det

171) »datasæt« : en identificerbar samling af data

172) »datum« : enhver mængde eller sæt af mængder, som kan tjene som reference for eller danne grundlag for beregningen af andre mængder

173) »DETRESFA« : det kodeord, der anvendes til at angive en nødfase

174) »nødfase« : en situation, hvor der er rimelig vished for, at et luftfartøj og de ombordværende befinder sig i en alvorlig og overhængende fare og har behov for øjeblikkelig hjælp

175) »downstream klarering« : en klarering udstedt til et luftfartøj af en flyvekontrolenhed, der ikke er den aktuelt kontrollerende flyvekontrolenhed for det pågældende luftfartøj

176) »væsentlig trafik« : kontrolleret trafik, for hvilken flyvekontroltjenesten skal sikre adskillelse, men hvor der for en bestemt kontrolleret flyvnings vedkommende ikke sikres eller ikke vil blive sikret adskillelse fra anden kontrolleret trafik ved hjælp af det passende adskillelsesminimum

177) »væsentlig lokal trafik« : ethvert luftfartøj, køretøj eller personale på eller nær manøvreområdet eller trafik i start- og stigningsområdet eller slutindflyvningsområdet, som kan udgøre en fare for det pågældende luftfartøj

178) »beregnet ankomsttidspunkt« : a) for IFR-flyvningers vedkommende det tidspunkt, på hvilket luftfartøjet beregnes at ville ankomme over et angivet punkt, som er fastsat i relation til navigationshjælpemidler, og hvorfra en instrumentindflyvningsprocedure agtes påbegyndt, eller, hvis der ikke findes navigationshjælpemidler i tilknytning til flyvepladsen, det tidspunkt, hvor luftfartøjet beregnes at ville ankomme over flyvepladsen. b) for VFR-flyvningers vedkommende det tidspunkt, hvor luftfartøjet beregnes at ville ankomme over flyvepladsen

179) »feature« : abstraktion af fænomener i den virkelige verden

180) »featureattribut« : et kendetegn ved et feature, der har en betegnelse, en datatype og et værdiområde tilknyttet

181) »featuretype« : en klasse af fænomener i den virkelige verden med fælles egenskaber, som udgør det grundlæggende klassifikationsniveau i et featurekatalog

182) »slutindflyvning« : den del af instrumentindflyvningsproceduren, som: a) påbegyndes ved det specificerede fikspunkt eller punkt eller, hvis et sådant fikspunkt eller punkt ikke er specificeret, på et af følgende steder: i) ved afslutningen af det sidste proceduredrej, basedrej eller indadgående drej i en racetrack-procedure, hvis dette er specificeret ii) ved intercept-punktet af den sidste beholdne kurs, som er specificeret i indflyvningsproceduren b) afsluttes i et punkt i nærheden af en flyveplads, hvorfra en landing kan foretages, eller en afbrudt indflyvningsprocedure indledes

183) »flyveinformationszone« : et nærmere afgrænset luftrum, inden for hvilket der stilles flyvepladsflyveinformations- og alarmeringstjeneste til rådighed for flyvepladstrafik

184) »flyveprocedureudformningstjenester« : tjenester vedrørende udformning, dokumentation, validering, opretholdelse og periodisk gennemgang af flyveprocedurer, der er nødvendige for luftfartens sikkerhed, regelmæssighed og effektivitet

185) »flyveprocedureudformer« : en kvalificeret person, der varetager udformning, dokumentation, validering, løbende opretholdelse og periodisk gennemgang af flyveprocedurer

186) »flyveprocedure« : et sæt på forhånd fastlagte flyvemanøvrer, som piloter forventes at følge, og som offentliggøres i trykt og/eller digital form. Flyveproceduren udføres enten efter instrumentflyvereglerne (IFR) eller visuelflyvereglerne (VFR)

187) »flyveplan« : specificerede oplysninger vedrørende et luftfartøjs påtænkte flyvning eller en del deraf afgivet til en lufttrafiktjenesteenhed

188) »flyvesigtbarhed« : sigtbarheden fremad fra cockpittet i et luftfartøj under flyvning

189) »format« : i forbindelse med data en struktur af dataelementer, registreringer og filer, der er ordnet med henblik på at opfylde standarder, specifikationer eller datakvalitetskrav

190) »geoide« : en ækvivalent potentialflade i jordens tyngdefelt, som er sammenfaldende med en upåvirket middelvandstand (MSL), der strækker sig kontinuerligt over kontinenterne

191) »geoideundulation« : afstanden til geoiden over (positiv) eller under (negativ) den matematiske referenceellipsoide

192) »glidelinie« : en nedstigningsprofil, der er fastlagt med henblik på vertikal vejledning i forbindelse med slutindflyvning

193) »sigtbarhed ved jorden« : sigtbarheden på en flyveplads, angivet af en godkendt observatør eller af automatiske systemer

194) »styret kurs« : retningen af et luftfartøjs længdeakse under flyvning, udtrykt i grader fra nord (retvisende, misvisende, devierende eller grid)

195) »helikopterflyveplads« : en flyveplads eller et bestemt område på en struktur, der er beregnet til helt eller delvist at blive benyttet til helikopteres ankomst, afgang og bevægelser på jorden

196) »integritetsklassifikation« : i forbindelse med luftfartsdata en klassifikation, som er baseret på den potentielle risiko, der følger af at anvende forvanskede data, og hvorved rutinemæssige, væsentlige og kritiske data fastlægges

197) »internationalt NOTAM-kontor (NOF)« : et kontor, der er udpeget af en medlemsstat til international udveksling af NOTAM

198) »fikspunkt for venteflyvning« : en geografisk position, der tjener som reference for en venteprocedure

199) »venteprocedure« : en forudbestemt manøvre, som holder luftfartøjet inden for et nærmere angivet luftrum, mens det venter på videre klarering

200) »identifikation« : den situation, som er til stede, når positionsvisningen af et bestemt luftfartøj ses på et skærmbillede og med sikkerhed er identificeret

201) »instrumentflyveregler« : regler, der danner grundlag for, at et luftfartøj, som er udstyret med egnet navigationsudstyr afpasset til den rute, der skal beflyves, kan flyve i overensstemmelse med de gældende krav til flyveoperationer

202) »INCERFA« : det kodeord, der anvendes til at angive en uvishedsfase

203) »instrumentindflyvningsoperationer« : en indflyvning og landing gennemført ved hjælp af navigationsvejledningsinstrumenter baseret på en instrumentindflyvningsprocedure. Instrumentindflyvningsoperationer kan udføres på to måder: a) en todimensionel (2D) instrumentindflyvningsoperation, som alene anvender navigationsvejledning i det horisontale plan b) en tredimensionel (3D) instrumentindflyvningsoperation, som anvender navigationsvejledning i såvel det horisontale som det vertikale plan

204) »instrumentindflyvningsprocedure (IAP)« : en serie forudbestemte manøvrer, som udføres under anvendelse af flyveinstrumenter. Manøvrerne er beskyttet mod hindringer fra indflyvningspunktet eller fra begyndelsen af en fastsat indflyvningsrute til et punkt, hvorfra landing kan udføres, og i tilfælde af, at landing ikke udføres, til en position, hvor kriterierne for hindringsfrihed under venteflyvning eller en route-flyvning gælder. Instrumentindflyvningsprocedurer klassificeres som følger: a) »ikke-præcisionsindflyvningsprocedure (NPA-procedure)«: en instrumentindflyvningsprocedure udarbejdet for 2D instrumentindflyvningsoperationer af type A b) »indflyvningsprocedure med vertikal vejledning (APV-procedure)«: en instrumentindflyvningsprocedure baseret på præstationsbaseret navigation (PBN) udarbejdet for 3D instrumentindflyvningsoperationer af type A c) »præcisionsindflyvningsprocedure (PA-procedure)«: en instrumentindflyvningsprocedure baseret på navigationssystemer (ILS, MLS, GLS og SBAS Cat I) udarbejdet for 3D instrumentindflyvningsoperationer af type A eller B

205) »instrumentvejrforhold (IMC)« : vejrforhold, udtrykt i værdier for sigtbarhed, afstand fra skyer og skydækkehøjde, der er mindre end de minima, der er fastsat for visuelle vejrforhold

▼M4

206) »operationer ved lav sigtbarhed (LVO)« : indflyvnings- eller startoperationer på en bane med en banesynsvidde (RVR) på under 550 m eller med en beslutningshøjde (DH) på under 200 ft

▼M4

206a) »procedurer ved lav sigtbarhed« : procedurer, der anvendes på en flyveplads for at sikre sikker drift under operationer ved lav sigtbarhed

▼M1

207) »manøvreområde« : den del af en flyveplads, der anvendes til luftfartøjers start, landing og kørsel, bortset fra forpladser

208) »metadata« : data om data

209) »trafikområde« : den del af en flyveplads, der anvendes til luftfartøjers start, landing og kørsel, dvs. manøvreområde og forpladsen

210) »navigationshjælpemidler« : en facilitet eller et system uden for luftfartøjet, der genererer elektromagnetiske signaler, som luftfartøjssystemer benytter til positionsbestemmelse eller flyvevejsvejledning

211) »funktionstilstand sekundær overvågningsradar (SSR)« : den konventionelle identifikator i forbindelse med bestemte funktioner for de funktionstilstandssignaler, der sendes af en SSR-interrogator. Der er angivet fire funktionstilstande i ICAO bilag 10: A, C, S og intermodal

212) »næsten parallelle baner« : ikke-indbyrdes forbundne baner, hvis udvidede centerlinjer har en vinkel med konvergens/divergens på 15 grader eller derunder

▼M4

212a) »operation med operationel godskrivning« : en operation, hvor der anvendes specifikt luftfartøjsudstyr eller jordbaseret udstyr eller en kombination af luftfartøjsudstyr eller jordbaseret udstyr, som muliggør et eller flere af følgende elementer: a) anvendelse af operationelle minima for flyvepladsen, der er under standarden for en bestemt operationsklassifikation b) opfyldelse eller lempelse af sigtbarhedskrav c) færre påkrævede faciliteter på jorden

▼M1

213) »luftfartøjschef« : den pilot, der er udpeget af operatøren eller ved almenflyvning af luftfartøjets ejer til at have kommandoen over flyvningen, og som er pålagt ansvaret for flyvningens sikre gennemførelse

214) »position« : i en geografisk sammenhæng et koordinatsæt (bredde og længde), hvormed der henvises til den matematiske referenceellipsoide, som definerer positionen af et punkt på jordens overflade

215) »positionsvisning« : det synlige tegn, i ikke-symbolsk og/eller symbolsk form, på et skærmbillede af positionen på et luftfartøj, et køretøj på en flyveplads eller anden genstand

216) »trykhøjde« : et atmosfærisk tryk, som angives i den højde over havet, som svarer til det pågældende tryk i standardatmosfæren

217) »primær radar« : et radarsystem, som anvender reflekterede radiosignaler

218) »trykt kommunikation« : kommunikation, der automatisk giver en permanent udskrift ved hver terminal i et kredsløb af alle meldinger, som passerer i et sådant kredsløb

219) »forbudt område« : et nærmere afgrænset luftrum over en medlemsstats territorium eller territoriale farvand, inden for hvilket flyvning er forbudt

220) »radionavigationstjeneste« : en tjeneste, der med hjælp fra et eller flere radionavigationshjælpemidler giver retningsinformationer eller positionsdata til brug for luftfartøjers effektive og sikre operationer

221) »radiotelefoni« : en form for radiokommunikation med det primære formål at udveksle oplysninger ved hjælp af tale

222) »specifikation af påkrævet kommunikationspræstation« eller »RCP-specifikation« : en række krav vedrørende udøvelse af lufttrafiktjenester og tilhørende jordbaseret udstyr, luftfartøjskapacitet og operationer, der er nødvendige til støtte for præstationsbaseret kommunikation

223) »specifikation af påkrævet overvågningspræstation« eller »RSP-specifikation« : en række krav vedrørende udøvelse af lufttrafiktjenester og tilhørende jordbaseret udstyr, luftfartøjskapacitet og operationer, der er nødvendige til støtte for præstationsbaseret overvågning

224) »detaljeringsgrad« : i forbindelse med data et antal enheder eller cifre, som en målt eller beregnet værdi udtrykkes og anvendes i

225) »restriktionsområde« : et nærmere afgrænset luftrum over en medlemsstats territorium eller territoriale farvand, inden for hvilket flyvning kun må foregå på visse nærmere angivne betingelser

226) »ruteetape« : en rute eller en del af en rute, der flyves uden mellemlanding

227) »bane i brug« : den eller de baner, der på et givet tidspunkt af lufttrafiktjenesteenheden anses for at være mest egnede til brug for de luftfartøjstyper, der forventes at lande eller starte på flyvepladsen. Særskilte eller flere baner må udpeges som baner i brug for ankommende luftfartøjer henholdsvis afgående luftfartøjer

228) »sekundær radar« : et radarsystem, hvor et radiosignal, der transmitteres fra radarstationen, igangsætter transmissionen af et radiosignal fra en anden station

229) »sekundær overvågningsradar (SSR)« : et radarovervågningssystem, der benytter sendere og modtagere (interrogatorer) og transpondere

230) »følsomt område« : et område, der strækker sig ud over det kritiske område, hvor luftfartøjers eller køretøjers parkering eller bevægelse vil påvirke navigationsvejledningssignalet, i det omfang dette kan udgøre en uacceptabel forstyrrelse af det luftfartøj, som benytter signalet

▼C6

231) »SNOWTAM« : en særlig serie i NOTAM, som gives i et standardformat, og som indeholder en overfladetilstandsrapport, der oplyser om tilstedeværelsen eller ophør af farlige situationer som følge af sne, is, snesjap, rim, stående vand eller vand i tilknytning til sne, snesjap, is eller rim i trafikområdet

▼M1

232) »betydningsfuldt punkt« : et nærmere angivet geografisk punkt anvendt til at angive en ATS-rute, et luftfartøjs flyvevej eller til andre navigations- og lufttrafiktjenestemæssige formål

233) »skærmbillede« : et elektronisk billede, som afbilder luftfartøjers position og bevægelser og andre oplysninger efter behov

234) »standard instrumentindflyvning (STAR)« : en nærmere angivet IFR-rute for ankommende luftfartøjer, som forbinder et betydningsfuldt punkt, normalt på en ATS-rute, med et punkt, hvorfra en publiceret instrumentindflyvningsprocedure kan påbegyndes

235) »standard instrumentudflyvning (SID)« : en nærmere angivet IFR-rute for udflyvende luftfartøjer, som forbinder flyvepladsen eller en specificeret bane på flyvepladsen med et betydningsfuldt punkt, normalt på en ATS-rute, hvorfra flyvningens en route-fase påbegyndes

236) »speciel VFR-flyvning« : en VFR-flyvning, som har fået ATC-klarering til at flyve i en kontrolzone under vejrforhold, der er ugunstigere end VMC

237) »kørsel« : et luftfartøjs bevægelse ved egen kraft på en flyveplads eller en operationslokalitet bortset fra start og landing

238) »rullevej« : en vej, der er anlagt på en landflyveplads til brug for luftfartøjer under kørsel fra en del af flyvepladsen til en anden

239) »terminalområde« : et kontrolområde, der normalt oprettes ved sammenløbet af ATS-ruter i nærheden af en eller flere store flyvepladser

240) »rettidighed« : i forbindelse med data, graden af forvisning om, at dataene er gyldige i den periode, hvori de påtænkes anvendt

241) »sporbarhed« : i forbindelse med data i hvor høj grad et system eller et dataprodukt indeholder dokumentation af de ændringer, der er foretaget i det pågældende produkt, og dermed gør det muligt at følge et auditspor fra slutbrugeren til den part, som har frembragt dataene

242) »beholden kurs« : projektion på jordens overflade af et luftfartøj under flyvning. Retningen i et givet punkt udtrykkes i grader fra nord (retvisende, misvisende eller grid)

243) »trafikinformationer« : informationer udstedt af en lufttrafiktjenesteenhed for at oplyse en pilot om anden kendt eller observeret trafik, som kan være i nærheden af det pågældende luftfartøjs position eller forventede rute, og for at hjælpe piloten til at undgå sammenstød

244) »kontroloverdragelsespunkt« : et nærmere bestemt punkt på et luftfartøjs flyvevej, hvor ansvaret for at udøve flyvekontroltjeneste for luftfartøjet overdrages fra én flyvekontrolenhed eller kontrolposition til den næste

245) »overdragende enhed« : en flyvekontrolenhed, der er i færd med at overføre ansvaret for at udøve flyvekontroltjeneste til et luftfartøj til den næste flyvekontrolenhed eller flyvekontroltjeneste langs flyveruten

246) »gennemgangshøjde« : den højde over havet, i eller hvorunder et luftfartøjs lodrette position kontrolleres med reference til middelvandstanden

247) »gennemgangslag« : luftrummet mellem gennemgangshøjden og gennemgangsniveauet

248) »gennemgangsniveau« : det laveste flyveniveau, der er tilgængeligt over gennemgangshøjden

249) »validering« : i forbindelse med data en proces, hvormed det sikres, at data opfylder kravene til den specificerede applikation eller tiltænkte anvendelse

250) »verifikation« : i forbindelse med data evalueringen af outputtet af en luftfartsdataproces med henblik på rigtighed og sammenhæng for så vidt angår input og de gældende datastandarder, -regler og -konventioner, som er anvendt i forbindelse med denne proces

251) »uvishedsfase« : en situation, hvor der hersker uvished om et luftfartøjs og de ombordværendes sikkerhed

252) »ubemandet friballon« : et ubemandet luftfartøj, der i fri flyvning er lettere end luft, og som ikke fremdrives ved egen kraft

253) »kursdirigering« : udøvelse af navigationsvejledning til luftfartøjer i form af en specifik kurs baseret på brugen af et ATS-overvågningssystem

254) »flyvning efter visuelflyvereglerne« eller »VFR-flyvning« : flyvning udført i overensstemmelse med visuelflyvereglerne

255) »visuel indflyvning« : en indflyvning udført under IFR-flyvning, hvor enten en del af eller hele instrumentindflyvningsproceduren ikke fuldføres, men indflyvningen udføres med jordsigt

256) »visuelle vejrforhold (VMC)« : vejrforhold, udtrykt i værdier for sigtbarhed, afstand fra skyer og skydækkehøjde, der er lig med eller større end fastsatte minima

257) »VOLMET« : meteorologiske oplysninger til luftfartøjer under flyvning

258) »VOLMET-udsendelse« : udøvelse, hvor det er relevant, af gældende METAR, SPECI, TAF og SIGMET som kontinuerligt repeterede taleudsendelser via radiotelefoni

259) »waypoint« : en nærmere angivet geografisk position, der anvendes til at fastlægge en områdenavigationsrute eller flyvevejen for et luftfartøj, der anvender områdenavigation. Waypoints opdeles i: a) »fly-by waypoint« — et waypoint, hvor turn anticipation er påkrævet for at muliggøre en tangentiel afskæring mod næste segment af en rute eller procedure, eller b) »fly-over waypoint« — et waypoint, over hvilket drejning indledes i retning mod næste segment af en rute eller procedure

▼M3

264) »vulkanobservatorium« : en udøver, som udvælges af den kompetente myndighed, og som observerer aktiviteten i en vulkan eller en gruppe af vulkaner og stiller disse observationer til rådighed for en aftalt liste modtagere inden for luftfarten

265) »Geography Markup Language (GML)« : en indkodningsstandard anvendt af Open Geospatial Consortium (OGC

266) »Space weather centre (SWXC)« : et center udpeget til at overvåge og yde rådgivning om vejrfænomener i rummet, der kan forventes at påvirke højfrekvent radiokommunikation, kommunikation via satellit, GNSS-baserede navigations- og overvågningssystemer og/eller udgøre en strålingsrisiko for de ombordværende.

▼B









BILAG II

KRAV TIL KOMPETENTE MYNDIGHEDER — TILSYN MED TJENESTER OG ANDRE ATM-NETFUNKTIONER

(Del-ATM/ANS.AR)

SUBPART A — GENERELLE KRAV

ATM/ANS.AR.A.001 Anvendelsesområde

I dette bilag fastlægges kravene til forvaltnings- og styringssystemer, der benyttes af de kompetente myndigheder med ansvar for certificering, tilsyn og håndhævelse med hensyn til, hvordan kravene i bilag III til XIII anvendes af tjenesteudøvere i overensstemmelse med dennes artikel 6.

ATM/ANS.AR.A.005 Certificerings-, tilsyns- og håndhævelsesopgaver

a) Den kompetente myndighed skal varetage certificerings-, tilsyns- og håndhævelsesopgaver med hensyn til anvendelsen af de krav, der gælder for tjenesteudøvere, overvåge, at deres tjenester udøves på sikker vis, og kontrollere, at de gældende krav opfyldes.

b) De kompetente myndigheder skal fastlægge og varetage ansvaret for certificering, tilsyn og håndhævelse på en måde, som sikrer, at: 1) ansvaret for gennemførelse af hver bestemmelse i denne forordning er fastlagt entydigt, 2) de har overblik over de sikkerhedsmæssige tilsynsmekanismer og resultaterne heraf, 3) der sikres udveksling af relevante oplysninger mellem de kompetente myndigheder. De pågældende kompetente myndigheder gennemgår jævnligt aftalen om tilsyn med de tjenesteudøvere, der udøver luftfartstjenester i funktionelle luftrumsblokke, som strækker sig over luftrum, der hører ind under mere end én medlemsstats ansvarsområde, jf. artikel 2, stk. 3, i forordning (EF) nr. 550/2004, og — hvor der udøves luftfartstjenester på tværs af grænser — aftalen om gensidig anerkendelse af de tilsynsopgaver, der er omhandlet i artikel 2, stk. 5, i forordning (EF) nr. 550/2004, samt den praktiske gennemførelse af disse aftaler, navnlig i lyset af de opnåede flyvesikkerhedspræstationer blandt tjenesteudøvere, som er omfattet af deres tilsyn.

c) Den kompetente myndighed skal etablere ordninger til koordinering med andre kompetente myndigheder angående anmeldte ændringer af funktionssystemer, som involverer tjenesteudøvere, der er omfattet af de øvrige kompetente myndigheders tilsyn. Disse koordineringsordninger skal sikre en effektiv udvælgelse og gennemgang af de anmeldte ændringer i overensstemmelse med punkt ATM/ANS.AR.C.025.

ATM/ANS.AR.A.010 Certificerings-, tilsyns- og håndhævelsesdokumentation

Den kompetente myndighed skal stille de relevante love, standarder, regler, tekniske publikationer og relevante dokumenter til rådighed for sine medarbejdere, så de kan udføre deres opgaver og varetage deres ansvar.

ATM/ANS.AR.A.015 Måder for overensstemmelse

a) Agenturet udvikler acceptable måder for overensstemmelse (AMC), som kan anvendes til at påvise overensstemmelse med kravene i denne forordning. Når AMC er overholdt, skal de gældende krav i denne forordning anses for at være opfyldt.

b) Alternative måder for overensstemmelse (AltMOC) kan anvendes til at påvise overensstemmelse med kravene i denne forordning.

c) Den kompetente myndighed opretter et system til konsekvent at vurdere, at alle AltMOC, som anvendes af myndigheden selv eller af tjenesteudøvere, der er omfattet af myndighedens tilsyn, giver mulighed for at påvise overensstemmelse med kravene i denne forordning.

d) Den kompetente myndighed vurderer alle AltMOC, som en tjenesteudøver foreslår i medfør af punkt ATM/ANS.OR.A.020, ved at analysere den fremlagte dokumentation og ved om nødvendigt at foretage en inspektion af tjenesteudøveren. Hvis den kompetente myndighed finder, at de pågældende AltMOC er tilstrækkelige til at sikre overensstemmelse med de gældende krav i denne forordning, skal den uden unødig forsinkelse: 1) underrette ansøgeren om, at de pågældende AltMOC kan implementeres, og, hvis det er relevant, ændre ansøgerens certifikat i overensstemmelse dermed 2) underrette agenturet om deres indhold, herunder kopier af alle relevante dokumenter 3) oplyse andre medlemsstater om de AltMOC, som er blevet accepteret.

e) Anvender den kompetente myndighed selv AltMOC til at opnå overensstemmelse med de gældende krav i denne forordning, skal den: 1) stille dem til rådighed for alle tjenesteudøvere, der er omfattet af myndighedens tilsyn, 2) underrette agenturet uden unødig forsinkelse. Den kompetente myndighed giver agenturet en komplet beskrivelse af de AltMOC, herunder evt. ændringer af procedurer, der kan være relevante, samt en vurdering, som godtgør, at de gældende krav i denne forordning er opfyldt.

▼M3

ATM/ANS.AR.A.020 Oplysninger til agenturet

a) Den kompetente myndighed underretter agenturet i tilfælde af væsentlige problemer med gennemførelsen af forordning (EU) 2018/1139 og dens delegerede retsakter og gennemførelsesretsakter inden for 30 dage fra det tidspunkt, hvor den kompetente myndighed fik kendskab til problemerne.

b) Uden at dette berører Europa-Parlamentets og Rådets forordning (EU) nr. 376/2014 ( 1 ) og dens delegerede retsakter og gennemførelsesretsakter forelægger den kompetente myndighed hurtigst muligt agenturet oplysninger af sikkerhedsmæssig betydning hidrørende fra de indberetninger af begivenheder, der er lagret i dens nationale database i overensstemmelse med artikel 6, stk. 6, i forordning (EU) nr. 376/2014.

▼B

ATM/ANS.AR.A.025 Omgående reaktion på et sikkerhedsproblem

a) Med forbehold af forordning (EU) nr. 376/2014 etablerer den kompetente myndighed et system til behørig indsamling, analyse og formidling af sikkerhedsoplysninger.

b) Agenturet etablerer et system til behørig analyse af relevante sikkerhedsoplysninger, det måtte modtage fra den kompetente myndighed, og giver uden unødig forsinkelse medlemsstaterne og Kommissionen, alt efter tilfældet, alle oplysninger, herunder anbefalinger eller korrigerende handlinger, der bør træffes, som er nødvendige for, at de kan reagere i tide på et sikkerhedsproblem, som involverer tjenesteudøverne.

c) Efter modtagelse af de oplysninger, der er omhandlet i litra a) og b), træffer den kompetente myndighed passende foranstaltninger til at håndtere sikkerhedsproblemet, herunder udstedelse af flyve sikkerhedsdirektiver i overensstemmelse med punkt ATM/ANS.AR.A.030.

d) Underretning om foranstaltninger, der træffes i henhold til litra c), gives straks til alle tjenesteudøvere, som skal overholde dem, i overensstemmelse med punkt ATM/ANS.OR.A.060. Den kompetente myndighed underretter også agenturet om disse foranstaltninger og, når der kræves en kombineret indsats, de andre berørte kompetente myndigheder.

ATM/ANS.AR.A.030 Flyvesikkerhedsdirektiver

a) Den kompetente myndighed udsteder et flyvesikkerhedsdirektiv, når den har konstateret et usikkert forhold i et funktionssystem, som kræver en øjeblikkelig indsats.

b) Flyvesikkerhedsdirektivet skal sendes til de berørte tjenesteudøvere og som minimum indeholde følgende oplysninger: 1) angivelse af det usikre forhold 2) angivelse af det berørte funktionssystem 3) de påkrævede foranstaltninger og en begrundelse herfor 4) fristen for at afslutte de krævede foranstaltninger 5) ikrafttrædelsesdatoen.

c) Den kompetente myndighed videresender en kopi af flyvesikkerhedsdirektivet til agenturet og eventuelle øvrige berørte kompetente myndigheder inden en måned fra udstedelsen.

d) Den kompetente myndighed verificerer, at tjenesteudøvere overholder de gældende flyvesikkerhedsdirektiver.

SUBPART B — STYRING (ATM/ANS.AR.B)

ATM/ANS.AR.B.001 Styringssystem

a) Den kompetente myndighed etablerer og vedligeholder et styringssystem, der som minimum omfatter følgende elementer: ▼M3 1) dokumenterede politikker og procedurer til beskrivelse af sin organisation, måder og metoder til at opnå overensstemmelse med forordning (EU) 2018/1139 og dens delegerede retsakter og gennemførelsesretsakter, der er vedtaget på grundlag heraf, i det omfang det er nødvendigt for varetagelsen af sine certificerings-, tilsyns- og håndhævelsesopgaver. Procedurerne ajourføres løbende og fungerer som den kompetente myndigheds grundlæggende arbejdsdokumenter for alle tilknyttede opgaver ▼B 2) et tilstrækkeligt antal medarbejdere, herunder inspektører, til at udføre sine opgaver og varetage sit ansvar i henhold til denne forordning. Personalet skal være kvalificeret til at udføre de tildelte opgaver og have den nødvendige viden, erfaring, grundlæggende uddannelse og periodiske uddannelse på jobbet, så denne kompetence bevares. Der skal forefindes et system til personaleplanlægning for at sikre, at alle opgaver udføres tilfredsstillende 3) tilstrækkelige faciliteter og kontorlokaler til at udføre disse tildelte opgaver 4) en proces til at overvåge, at styringssystemet er i overensstemmelse med de relevante krav, og at procedurerne er tilstrækkelige. Herunder fastlægges en intern auditproces og en proces til styring af flyvesikkerhedsrisici. Overensstemmelsesovervågning skal omfatte et feedbacksystem af auditanmærkninger til den kompetente myndigheds øverste ledelse med henblik på at sikre, at de nødvendige korrigerende handlinger gennemføres, 5) en person eller en gruppe af personer, der er endeligt ansvarlige over for den kompetente myndigheds øverste ledelse for overholdelsesovervågningsfunktionen.

b) For hvert aktivitetsområde i styringssystemet skal den kompetente myndighed udpege en eller flere personer med det overordnede ansvar for styringen af den eller de relevante opgaver.

▼M3

c) Den kompetente myndighed etablerer procedurer for deltagelse i en gensidig udveksling af alle nødvendige oplysninger og bistand med andre berørte kompetente myndigheder, det være sig i medlemsstaten eller i andre medlemsstater, herunder følgende oplysninger: 1) alle påpegede anmærkninger og trufne opfølgende foranstaltninger i forbindelse med tilsyn med ATM/ANS-udøvere, som udøver aktiviteter på en medlemsstats område, men som er certificeret af den kompetente myndighed i en anden medlemsstat eller af agenturet og 2) hidrørende fra obligatorisk og frivillig indberetning af begivenheder, jf. punkt ATM/ANS.OR.A.065.

▼B

d) En kopi af procedurerne vedrørende styringssystemet og ændringerne hertil skal stilles til rådighed for agenturet med henblik på standardisering.

ATM/ANS.AR.B.005 Tildeling af opgaver til kvalificerede organer

a) Den kompetente myndighed kan uddelegere sine opgaver vedrørende certificering af og tilsyn med tjenesteudøvere i henhold til denne forordning, bortset fra udstedelse af certifikater, til kvalificerede organer. Ved tildelingen af sådanne opgaver sikrer den kompetente myndighed, at: 1) der forefindes et system til indledningsvis og løbende at vurdere, om det kvalificerede organ overholder bilag V til forordning (EF) nr. 216/2008. Systemet og resultaterne af bedømmelserne dokumenteres og 2) den har indgået en dokumenteret aftale med det kvalificerede organ, som er godkendt af begge parter på et behørigt ledelsesniveau, og som klart definerer: i) de opgaver, der skal udføres ii) de erklæringer, rapporter og registreringer, der skal fremlægges iii) de tekniske betingelser, der skal opfyldes ved udførelsen af sådanne opgaver iv) den tilhørende ansvarsdækning v) den beskyttelse, der gives i forbindelse med oplysninger, som indhentes som led i udførelsen af opgaverne.

b) Den kompetente myndighed sikrer, at den interne auditproces og processen til sikkerhedsmæssig risikostyring, som kræves i henhold til punkt ATM/ANS.AR.B.001, litra a), nr. 4), omfatter alle opgaver, som det kvalificerede organ udfører på myndighedens vegne.

▼M3

ATM/ANS.AR.B.010 Ændringer af styringssystemet

a) Den kompetente myndighed skal indføre et system, der kan angive ændringer, som påvirker myndighedens evne til at udføre sine opgaver og varetage sit ansvar i henhold til forordning (EU) 2018/1139 og de delegerede retsakter og gennemførelsesretsakter, der vedtages på grundlag heraf. Systemet skal sætte myndigheden i stand til at træffe passende foranstaltninger for at sikre, at dens styringssystem forbliver tilstrækkeligt og effektivt.

b) Den kompetente myndighed ajourfører sit styringssystem, så det rettidigt afspejler alle ændringer af forordning (EU) 2018/1139 og de delegerede retsakter og gennemførelsesretsakter, der vedtages på grundlag heraf, med henblik på at sikre den effektive gennemførelse af sit styringssystem.

c) Den kompetente myndighed skal underrette agenturet om ændringer, der påvirker myndighedens evne til at udføre sine opgaver og varetage sit ansvar i henhold til forordning (EU) 2018/1139 og de delegerede retsakter og gennemførelsesretsakter, der vedtages på grundlag heraf.

▼B

ATM/ANS.AR.B.015 Registrering

a) Den kompetente myndighed etablerer et registreringssystem, som giver mulighed for passende opbevaring, adgang til og pålidelig sporbarhed for: 1) styringssystemets dokumenterede politikker og procedurer 2) uddannelse, kvalifikation og bemyndigelse af personalet, jf. punkt ATM/ANS.AR.B.001, litra a), nr. 2) 3) tildeling af opgaver, herunder de elementer, der kræves i henhold til punkt ATM/ANS.AR.B.005, og nærmere oplysninger om de tildelte opgaver 4) certificerings- og/eller erklæringsprocesser 5) udpegninger af lufttrafiktjenester og meteorologiske tjenester, alt efter tilfældet 6) certificering af og tilsyn med tjenesteudøvere, der udøver aktiviteter på medlemsstatens område, men som er certificeret af den kompetente myndighed i en anden medlemsstat eller agenturet efter aftale mellem disse myndigheder 7) evaluering og underretning til agenturet om AltMOC, der foreslås af tjenesteudøvere, og vurdering af AltMOC, som anvendes af den kompetente myndighed selv. 8) tjenesteudøveres overholdelse af de gældende krav i denne forordning efter udstedelse af certifikatet eller i givet fald forelæggelse af en erklæring, herunder rapporter over alle audits, der omfatter anmærkninger, korrigerende handlinger og dato for afslutningen af foranstaltningen samt observationer og andre sikkerhedsrelaterede registreringer 9) iværksatte håndhævelsesforanstaltninger 10) sikkerhedsoplysninger, flyvesikkerhedsdirektiver og opfølgende foranstaltninger 11) brugen af fleksibilitetsbestemmelser i overensstemmelse med artikel 14 i forordning (EF) nr. 216/2008.

b) Den kompetente myndighed fører en liste over alle udstedte certifikater til og modtagne erklæringer fra tjenesteudøvere.

c) Alle registreringer skal opbevares i mindst 5 år efter, at certifikatet ophører med at være gyldig, eller erklæringen trækkes tilbage, jf. dog den gældende lov om databeskyttelse.

SUBPART C — TILSYN, CERTIFICERING OG HÅNDHÆVELSE (ATM/ANS.AR.C)

ATM/ANS.AR.C.001 Overvågning af flyvesikkerhedspræstationer

a) De kompetente myndigheder skal regelmæssigt overvåge og vurdere flyvesikkerhedspræstationerne blandt tjenesteudøvere, der er omfattet af deres tilsyn.

b) De kompetente myndigheder benytter navnlig resultaterne af overvågningen af flyvesikkerhedspræstationer inden for deres risikobaserede tilsyn.

ATM/ANS.AR.C.005 Certificering af, erklæring om og kontrol af, at tjenesteudøverne overholder kravene

a) Inden for rammerne af punkt ATM/ANS.AR.B.001, litra a), nr. 1), fastlægger den kompetente myndighed en proces for at verificere: 1) at tjenesteudøvere overholder de gældende krav, der er fastsat i bilag III til XIII, og eventuelle betingelser, der knytter sig til certifikatet, inden dette certifikat udstedes. Certifikatet udstedes i overensstemmelse med tillæg 1 til dette bilag 2) at eventuelle sikkerhedsrelaterede forpligtelser ifølge dokumentet om udpegelse, der er udstedt i henhold til artikel 8 i forordning (EF) nr. 550/2004, er opfyldt 3) at de tjenesteudøvere, der er omfattet af myndighedens tilsyn, vedvarende overholder de gældende krav 4) at flyvesikkerhedsmålene, -kravene og andre sikkerhedsrelaterede betingelser, der er angivet i erklæringer om systemverifikation, herunder relevante erklæringer om systemkomponenters overensstemmelse med reglerne eller anvendelsesegnethed, der er udstedt i overensstemmelse med forordning (EF) nr. 552/2004, er gennemført, 5) at flyvesikkerhedsdirektiver, korrigerende handlinger og håndhævelsesforanstaltninger er gennemført.

b) Processen, der er omhandlet i litra a), skal: 1) være baseret på dokumenterede procedurer 2) understøttes af dokumentation, der særligt har til formål at vejlede personale i udførelsen af deres opgaver vedrørende certificering, tilsyn og håndhævelse 3) give den pågældende organisation en indikation af resultaterne af certificerings-, tilsyns- og håndhævelsesaktiviteterne 4) være baseret på audits, gennemgange og inspektioner, der foretages af den kompetente myndighed 5) for certificerede tjenesteudøveres vedkommende give den kompetente myndighed den dokumentation, der er nødvendig for at tage videre skridt, herunder foranstaltninger, der er omhandlet i artikel 9 i forordning (EF) nr. 549/2004, artikel 7, stk. 7, i forordning (EF) nr. 550/2004 og artikel 10, 25 og 68 i forordning (EF) nr. 216/2008 i de tilfælde, hvor kravene ikke overholdes, 6) for tjenesteudøverne, der afgiver erklæringer, give den kompetente myndighed dokumentation med henblik på i givet fald at træffe afhjælpende foranstaltninger, som kan omfatte håndhævelsesforanstaltninger, herunder, hvor det er relevant, efter national lovgivning.

ATM/ANS.AR.C.010 Tilsyn

a) Den kompetente myndighed eller kvalificerede organer, der handler på dennes vegne, foretager audits i overensstemmelse med artikel 5.

b) Audits, der er omhandlet i litra a), skal: 1) give den kompetente myndighed dokumentation for overensstemmelse med de gældende krav og med gennemførelsesordningerne 2) være uafhængige af alle interne auditaktiviteter, der foretages af tjenesteudøveren 3) omfatte samlede implementeringsordninger og elementer heraf samt processer eller tjenester 4) fastslå, om i) gennemførelsesordningerne opfylder de gældende sikkerhedskrav ii) de trufne foranstaltninger er i overensstemmelse med gennemførelsesordningerne og de gældende krav iii) resultaterne af de trufne foranstaltninger svarer til de resultater, der forventes af gennemførelsesordningerne

c) Den kompetente myndighed skal på grundlag af den dokumentation, den har til rådighed, overvåge, at tjenesteudøverne, der er omfattet af myndighedens tilsyn, til stadighed overholder de gældende krav i denne forordning.

ATM/ANS.AR.C.015 Tilsynsprogram

a) Den kompetente myndighed skal udarbejde og hvert år ajourføre et tilsynsprogram, idet der tages hensyn til tjenesteudøverens særlige karakter, kompleksiteten af dennes aktiviteter, resultaterne af tidligere certificerings- og tilsynsaktiviteter, og det skal baseres på vurderingen af tilknyttede risici. Det skal omfatte audits, som skal sikre: 1) at alle områder af relevans for sikkerhed omfattes, og at der lægges særlig vægt på de områder, hvor der er påvist problemer 2) at alle tjenesteudøvere under den kompetente myndigheds tilsyn er omfattet 3) at midler, der anvendes af tjenesteudøveren for at sikre det personalets kompetenceniveau, er omfattet 4) at audits udføres på en måde, der står i forhold til det risikoniveau, som disse tjenesteudøveres operationer frembyder, og 5) at der for tjenesteudøvere, som er omfattet af myndighedens tilsyn, anvendes en tilsynsplanlægningscyklus på højst 24 måneder. Tilsynsplanlægningscyklussen kan afkortes, hvis der er bevis for, at tjenesteudøverens flyvesikkerhedspræstation er forringet. For en tjenesteudøver, der er certificeret af en kompetent myndighed, kan tilsynsplanlægningscyklussen forlænges til højst 36 måneder, hvis den kompetente myndighed har fastlagt følgende for de foregående 24 måneder: i) tjenesteudøveren har godtgjort sin evne til effektivt at påvise farer for flyvesikkerheden og styre de tilknyttede risici ii) tjenesteudøveren har til stadighed godtgjort overensstemmelse med kravene vedrørende håndtering af ændringer i henhold til punkt ATM/ANS.OR.A.040 og ATM/ANS.OR.A.045 iii) der er ikke udstedt niveau 1-anmærkninger iv) alle korrigerende handlinger er gennemført inden for den frist, der er fastlagt eller forlænget af den kompetente myndighed som defineret i punkt ATM/ANS.AR.C.050. Har tjenesteudøveren foruden ovenstående etableret et effektivt system til løbende rapportering til den kompetente myndighed om tjenesteudøverens flyvesikkerhedspræstationer og overholdelse af lovgivningen, som den kompetente myndighed har godkendt, kan tilsynsplanlægningscyklussen forlænges til højst 48 måneder 6) at der følges op på gennemførelsen af korrigerende handlinger 7) at der foretages en høring blandt de pågældende tjenesteudøvere, og at der efterfølgende underrettes herom 8) at den påtænkte inspektionshyppighed i givet fald angives for de forskellige steder.

b) Den kompetente myndighed kan beslutte at ændre sigtet med og omfanget af planlagte audit, herunder dokumentgennemgange og tilføjelse af yderligere revisioner efter behov.

c) Den kompetente myndighed beslutter, for hvilke ordninger, elementer, tjenester, funktioner, fysiske lokaliteter og aktiviteter